Η εκπομπή της Σίρλεϊ Τεμπλ, που προβάλλεται αυτήν την ώρα,
δεν θα προβληθεί, καθώς έχουμε για εσάς την ακόλουθη έκτακτη μετάδοση.
Διακόψαμε το πρόγραμμά μας για μια έκτακτη μετάδοση
από το Ακρωτήριο Κανάβεραλ.
5 Μαΐου 1961. Οπωσδήποτε, μια ημερομηνία που θα μείνει στην ιστορία.
Μολονότι η εκτόξευση του αστροναύτη αναμεταδίδεται ζωντανά και σε γκρο πλαν
στις τηλεοπτικές οθόνες, εκατοντάδες άνθρωποι ταξίδεψαν ως το Κοκόα Μπιτς,
για να δουν ιδίοις όμμασι,
από απόσταση, την πύρινη λωρίδα από την εκτόξευση του Ρεντστόουν.
ΣΤΙΣ 5 ΜΑΪΟΥ 1961, Η NASA ΘΑ ΣΤΕΙΛΕΙ ΠΡΩΤΗ ΦΟΡΑ ΑΝΘΡΩΠΟ ΣΤΟ ΔΙΑΣΤΗΜΑ.
ΚΑΝΕΙΣ ΔΕΝ ΕΙΝΑΙ ΒΕΒΑΙΟΣ ΟΤΙ Ο ΑΣΤΡΟΝΑΥΤΗΣ ΘΑ ΕΠΙΖΗΣΕΙ ΤΗΣ ΠΤΗΣΗΣ.
Δεν βρίσκω λόγια, πέραν των τετριμμένων.
Η ένταση κορυφώνεται στο Ακρωτήριο Κανάβεραλ.
Η υφήλιος παρακολουθεί με ενδιαφέρον.
Ο κόσμος αυθορμήτως ανησυχεί για τον άνθρωπο που βρίσκεται ξαπλωμένος
μέσα στη μύτη του πυραύλου Ρεντστόουν.
Μοιάζει κάπως παράδοξο να είναι ένας άνθρωπος εκεί μέσα.
Η ΙΣΤΟΡΙΑ ΤΩΝ ΠΡΩΤΩΝ ΕΠΤΑ ΑΣΤΡΟΝΑΥΤΩΝ.
Εμείς το βλέπουμε σαν μια μεγάλη εξερεύνηση, εντέλει.
Ελπίζουμε να βάλουμε τις βάσεις
για μια πολύ ευρύτερη εξερεύνηση στο μέλλον.
ΡΙΣΚΑΡΟΝΤΑΣ ΤΗ ΖΩΗ ΤΟΥΣ ΑΝΟΙΞΑΝ ΔΡΟΜΟ ΠΡΟΣ ΤΗ ΣΕΛΗΝΗ.
Σίγουρα θα έχετε αναλογιστεί το ενδεχόμενο
να μην πάει καλά, να μη γυρίσετε.
ΚΑΛΗ ΤΥΧΗ ΑΣΤΡΟΝΑΥΤΕΣ
ΚΟΥΡΣΑ ΖΩΗΣ ΚΑΙ ΘΑΝΑΤΟΥ ΓΙΑ ΔΙΑΣΤΗΜΙΚΗ ΚΥΡΙΑΡΧΙΑ ΚΑΤΑ ΤΗΣ ΕΣΣΔ.
Ένας άντρας, με τη στήριξη μιας ομάδας δέκα χιλιάδων,
με τη στήριξη των πιο εξελιγμένων μηχανημάτων που διαθέτει η επιστήμη.
ΞΕΧΑΣΜΕΝΑ ΔΕΛΤΙΑ ΕΙΔΗΣΕΩΝ, ΣΠΑΝΙΕΣ ΕΙΚΟΝΕΣ ΚΙ ΗΧΟΓΡΑΦΗΣΕΙΣ.
Μα και πάλι, ένας άντρας μόνος του, σε μια μικρή καμπίνα πάνω σε έναν πύραυλο.
ΟΙ ΠΡΑΓΜΑΤΙΚΑ ΚΑΤΑΛΛΗΛΟΙ ΑΝΘΡΩΠΟΙ
Ζητήσαμε από τη NASA εικόνες των πρώτων αστροναυτών των ΗΠΑ…
THE TODAY SHOW 17-9-1979
…του Τζον Γκλεν και των άλλων έξι που επελέγησαν
για το Πρόγραμμα Μέρκιουρι το1959. Ιδού τι πήραμε.
Οι Επτά με τις στολές τους, στημένοι σαν σε φωτογραφία αποφοίτων
ή εκπαιδευτών μάνατζμεντ.
Όμως, κι αυτοί εδώ είναι οι άντρες που θα πάνε στο διάστημα, ώστε να προφτάσουμε
τους Ρώσους, να νικήσουμε στον Ψυχρό Πόλεμο κατά του Σπούτνικ.
Με μαλλιά λυτά και με κελεμπίες,
ύστερα από τέσσερις μέρες εκπαίδευσης επιβίωσης στην έρημο.
Τι ήταν οι αστροναύτες;
Ήταν υπερήφανοι υπερήρωες σε κάψουλες ή απλώς κάτι πιλότοι μαχητικών αεροσκαφών;
Ο συγγραφέας Τομ Γουλφ επί σειρά ετών
αναζητούσε την ιστορία τους, που έγραψε στο βιβλίο με τίτλο,
The Right Stuff.
ΤΟΜ ΓΟΥΛΦ - THE RIGHT STUFF
Είναι μια ιστορία που δεν ακούσαμε τότε
από τους υπευθύνους ή τους πολιτικούς,
ούτε καν από τον αμερικανικό τύπο.
-Τομ Γουλφ, καλώς ήρθες κοντά μας. -Καλώς σας βρήκα.
ΣΥΓΓΡΑΦΕΑΣ, THE RIGHT STUFF
Είχαμε ανάγκη από ήρωες όταν ήρθαν οι αστροναύτες;
Γι' αυτό τους κάναμε είδωλα με τέτοιο ενθουσιασμό;
Αυτήν τη στιγμή, είναι δύσκολο να ανακαλέσουμε πόσο…
πόσο σοβαρά παίρναμε τον Ψυχρό Πόλεμο στα τέλη του '50.
4 ΟΚΤΩΒΡΙΟΥ 1957
ΤΡΙΑ ΧΡΟΝΙΑ ΠΡΙΝ ΕΠΙΧΕΙΡΗΣΕΙ Η NASA ΝΑ ΣΤΕΙΛΕΙ ΑΝΘΡΩΠΟ ΣΤΟ ΔΙΑΣΤΗΜΑ,
ΟΙ ΑΜΕΡΙΚΑΝΟΙ ΕΙΔΑΝ ΜΙΑ ΔΥΣΑΡΕΣΤΗ ΔΙΑΚΟΠΗ ΤΟΥ ΠΡΟΓΡΑΜΜΑΤΟΣ ΑΠΟ ΤΟ ΣΑΛΟΝΙ ΤΟΥΣ
Είστε οι πρώτοι Αμερικανοί που βλέπετε την εκτόξευση του Σπούτνικ 1…
ΜΑΪΚ ΓΟΥΑΛΑΣ
…από την έρημο Κιζίλ Κουμ στη Σοβιετική Ένωση.
Παίζει για 20.000 δολ. ο Έντι Χότζες…
ΜΕΤΑ ΤΗΝ ΕΚΤΟΞΕΥΣΗ ΤΟΥ ΣΠΟΥΤΝΙΚ
…δεκάχρονος μαθητής, με συμπαίκτη τον επισμηναγό Τζον Γκλεν,
πιλότο μαχητικών.
Τι γνώμη έχετε για τον ρωσικό δορυφόρο…
ΤΖΟΝ ΓΚΛΕΝ ΣΩΜΑ ΠΕΖΟΝΑΥΤΩΝ
…που γυρίζει γύρω από τη Γη με 30.000 χλμ. την ώρα;
Είναι η πρώτη φορά που καταφέρνει κανείς να στείλει κάτι τόσο μακριά
στο διάστημα και να το κρατήσει εκεί για όποιο χρόνο.
Πιθανότατα, αυτό είναι το πρώτο βήμα για να ταξιδέψουμε στο διάστημα ή στη Σελήνη,
κάτι που μάλλον θα καταφέρουμε στη διάρκεια της ζωής του Έντι.
Έντι, θέλεις να πας στη Σελήνη;
Όχι, μια χαρά είμαι εδώ.
ΜΕ ΤΗΝ ΕΚΤΟΞΕΥΣΗ ΤΟΥ ΠΡΩΤΟΥ ΔΟΡΥΦΟΡΟΥ, ΤΟΥ ΣΠΟΥΤΝΙΚ, ΟΙ ΑΜΕΡΙΚΑΝΟΙ ΦΟΒΟΥΝΤΑΙ
ΠΩΣ ΟΙ ΣΟΒΙΕΤΙΚΟΙ ΕΙΝΑΙ ΠΙΑ ΣΕ ΘΕΣΗ ΝΑ ΕΠΙΤΕΘΟΥΝ ΔΙΗΠΕΙΡΩΤΙΚΑ
ΚΑΤΑ ΤΩΝ ΗΝΩΜΕΝΩΝ ΠΟΛΙΤΕΙΩΝ.
Ο Δημοκρατικός γερουσιαστής Τζάκσον της Ουάσινγκτον
περιγράφει το ρωσικό επίτευγμα ως δριμύ πλήγμα
στο κύρος των Ηνωμένων Πολιτειών.
Καθώς ο δορυφόρος κάνει έναν γύρο του κόσμου κάθε μιάμιση ώρα,
οι ραδιοπομποί του, που λειτουργούν με συσσωρευτές,
φαίνεται πως στέλνουν κρυπτογραφημένα μηνύματα στους Ρώσους.
Ο Λευκός Οίκος εκτιμά την κατάσταση ως εξής.
Η εκτόξευση του πρώτου, για τη Ρωσία και τον κόσμο, τεχνητού δορυφόρου
έχει σπουδαίο επιστημονικό ενδιαφέρον, μα δεν προκαλεί καμία έκπληξη.
Στρατηγέ, σας προκαλεί δέος το ρωσικό επίτευγμα
με αυτόν τον Σπούτνικ;
Σου προκαλεί δέος κάτι όταν δεν το κατανοείς
ή όταν πιστεύεις ότι δεν γίνεται.
Άρα, ξέρουμε όσα ξέρουν αυτοί που το κατάφεραν;
ΥΠ/ΓΟΣ ΤΖ. ΜΕΝΤΑΡΙΣ
-Βεβαίως, ξέρουμε. -Γιατί δεν το κάναμε εμείς;
Ξεκινήσαμε καθυστερημένα.
Δεν το βάλαμε μπρος τόσο έγκαιρα όσο θα μπορούσαμε.
Τώρα, θα εργαστούμε σκληρά για να τους φτάσουμε.
Σημαίνει ότι μας ξεπέρασαν,
και πρέπει να δουλέψουμε σκληρά για να τους προλάβουμε.
Πρέπει επιτέλους η Αμερική να ξυπνήσει και να κάνει κάτι γι' αυτό.
Υπήρχε η αίσθηση στη χώρα ότι ήταν άκρως σημαντικό…
ΣΥΓΓΡΑΦΕΑΣ, THE RIGHT STUFF
…να φτάσουμε τους Ρώσους στο διάστημα.
Ο Μακόμικ, εκπρόσωπος της Βουλής των Αντιπροσώπων…
ΚΑΛΙΝΙΝΓΚΡΑΝΤ, ΕΣΣΔ
…έλεγε ότι θα αφανιζόμασταν ως έθνος,
αν δεν προλαβαίναμε τους Ρώσους.
6 ΔΕΚΕΜΒΡΙΟΥ 1957
ΔΥΟ ΜΗΝΕΣ ΜΕΤΑ ΤΟΝ ΣΠΟΥΤΝΙΚ, ΟΙ ΗΠΑ ΕΠΙΧΕΙΡΟΥΝ ΝΑ ΕΚΤΟΞΕΥΣΟΥΝ
ΔΙΚΟ ΤΟΥΣ ΔΟΡΥΦΟΡΟ ΕΠΙ ΠΥΡΑΥΛΟΥ.
Οι ΗΠΑ, μες στην απελπισία τους, στράφηκαν στο Πρόγραμμα Βάνγκαρντ.
Σχεδόν 200 δημοσιογράφοι από όλο τον κόσμο πήγαν…
ΜΑΪΚ ΓΟΥΑΛΑΣ THE RACE FOR SPACE
…στη μεγάλη αντεπίθεση.
Στον χώρο της εκτόξευσης, λάμβαναν αναφορά λεπτό προς λεπτό.
Έβλεπαν με πάσα λεπτομέρεια τη συνήθως άκρως απόρρητη προετοιμασία.
Και μέσα στο κέντρο ελέγχου εκτόξευσης, η ένταση κορυφωνόταν.
Το κύρος των ΗΠΑ δεν είχε πληγεί ποτέ περισσότερο από ό,τι εκείνη τη στιγμή,
στις 11:45 π.μ. της 6ης Δεκεμβρίου του 1957.
ΠΛΗΓΜΑ ΓΙΑ ΤΟΝ ΑΪΖΕΝΧΑΟΥΕΡ ΣΤΗ ΔΙΑΣΤΗΜΙΚΗ ΚΟΥΡΣΑ ΚΑΤΑ ΤΟΥ ΧΡΟΥΣΤΣΟΦ
ΣΤΙΣ ΗΠΑ ΤΟ ΛΕΜΕ ΚΑΠΟΥΤΝΙΚ Ο ΠΥΡΑΥΛΟΣ ΕΞΕΡΡΑΓΗ
Οι υποσχέσεις απέχουν παρασάγγας από τα έργα.
ΛΙΝΤΟΝ ΤΖΟΝΣΟΝ ΓΕΡΟΥΣΙΑΣΤΗΣ
Πιστεύω πως ο αμερικανικός λαός θέλει πράξεις…
ΑΠΟΤΥΓΧΑΝΟΥΝ ΠΥΡΑΥΛΟΙ ΤΩΝ ΗΠΑ ΑΝΤΙΔΙΚΙΕΣ ΓΙΑ ΤΟΝ ΣΠΟΥΤΝΙΚ
…κι απαιτεί να προχωρήσει το πρόγραμμά μας.
Η κοινή γνώμη στον πολιτισμένο κόσμο εξοικειώθηκε πλέον
με τη γρήγορη επιστημονική πρόοδο.
ΤΖΟΡΤΖ ΧΕΡΜΑΝ ΕΙΔΗΣΕΙΣ CBS
Είναι ήδη αποδεκτός ο Σπούτνικ που στροβιλίζεται στο διάστημα,
κι ο κόσμος πια ρωτάει τι θα ακολουθήσει. "Μετά τον Σπούτνικ,
"μετά το Βάνγκαρντ, τι;"
Λοιπόν, το επόμενο βήμα σχεδιάζεται εδώ και πολύ καιρό.
Είναι ένας επανδρωμένος δορυφόρος.
ΟΙ ΣΟΒΙΕΤΙΚΟΙ ΠΡΟΛΑΒΑΝ ΤΙΣ ΗΠΑ, ΕΚΤΟΞΕΥΟΝΤΑΣ ΤΟΝ ΠΡΩΤΟ ΔΟΡΥΦΟΡΟ.
ΜΑ Ο ΕΠΟΜΕΝΟΣ ΣΤΟΧΟΣ ΕΙΝΑΙ ΝΑ ΣΤΕΙΛΟΥΝ ΑΝΘΡΩΠΟ ΣΤΟ ΔΙΑΣΤΗΜΑ,
ΚΙ Η ΑΜΕΡΙΚΗ ΕΙΝΑΙ ΑΠΟΦΑΣΙΣΜΕΝΗ ΝΑ ΕΙΝΑΙ Η ΠΡΩΤΗ ΠΟΥ ΘΑ ΤΟ ΚΑΝΕΙ.
Να τους προφτάσουμε σε όλα τα μέτωπα. Αυτή ήταν η επιτακτική ανάγκη.
Έτσι, υιοθετήθηκε μια προσέγγιση άρπα κόλλα.
THE RIGHT STUFF ΤΟΥ ΤΟΜ ΓΟΥΛΦ
Θα επιχειρούσαν να εκτοξεύσουν όχι κάποιο ιπτάμενο σκάφος μα μια άκατο, μια άτρακτο,
μια κάψουλα με έναν άνθρωπο μέσα.
Ο άνθρωπος δεν θα ήταν ένας πιλότος.
Θα ήταν μια ανθρώπινη οβίδα.
Δεν θα μπορούσε να κατευθύνει την κάψουλα ούτε στο ελάχιστο.
ΝΟΜΟΣΧΕΔΙΟ ΟΡΓΑΝΙΣΜΟΥ ΔΙΑΣΤΗΜΑΤΟΣ
Η δουλειά ανατέθηκε στη NACA,
την Εθνική Συμβουλευτική Επιτροπή Αεροναυπηγικής…
που έγινε NASA.
Θα κατασκευάσουμε και θα εκτοξεύσουμε στο διάστημα…
ΔΡ ΓΚΛΕΝΑΝ ΔΙΟΙΚΗΤΗΣ NASA
…οχήματα, για τη συλλογή επιστημονικών δεδομένων
και την εξερεύνηση του ηλιακού συστήματος.
Η NASA θα έχει περίπου 300 εκατομμύρια δολάρια
για το πρόγραμμά της στο οικονομικό έτος 1959, και με αυτό το κονδύλι, οφείλουμε
να προχωρήσουμε τα τρέχοντα ερευνητικά προγράμματα στα εργαστήριά μας.
Να προσλάβουμε άλλους…
ΤΜΗΜΑ ΠΛΟΗΓΗΣΗΣ & ΕΛΕΓΧΟΥ
…να εργαστούν σε τομείς όπως ηλεκτρονική, πλοήγηση
και άλλα πεδία,
στα οποία δεν διαθέτουμε εξειδίκευση
ούτε τις απαιτούμενες εγκαταστάσεις.
Να επιταχύνουμε τα προγράμματα ανάπτυξης.
Να αποκτήσουμε τα οχήματα που θα μεταφέρουν
μια συσκευή συλλογής δεδομένων, και, εντέλει, τον άνθρωπο στο διάστημα.
ΤΟΝ ΙΑΝΟΥΑΡΙΟ ΤΟΥ 1959, Η ΑΝΑΖΗΤΗΣΗ ΞΕΚΙΝΑΕΙ.
Η NASA ΑΡΧΙΖΕΙ ΝΑ ΨΑΧΝΕΙ ΟΣΟΥΣ ΠΡΟΤΙΘΕΝΤΑΙ ΝΑ ΔΙΑΚΙΝΔΥΝΕΥΣΟΥΝ ΝΑ ΠΑΝΕ ΣΤΟ ΔΙΑΣΤΗΜΑ.
Το πρόγραμμα επιλογής του πρώτου Αμερικανού…
ΜΑΡΤΙΝ ΑΓΚΡΟΝΣΚΙ
…που θα θέσει πύραυλο σε τροχιά, ξεκίνησε.
Ο επικεφαλής διαστήματος Τ. Κιθ Γκλέναν ανακοίνωσε απόψε
ότι το αμερικανικό πρόγραμμα επανδρωμένου δορυφόρου λέγεται Μέρκιουρι…
ΘΕΡΜΙΚΗ ΑΣΠΙΔΑ - ΜΟΧΛΟΣ ΔΙΑΦΥΓΗΣ
…κι οι πιλότοι του λέγονται Αεροναύτες,
κι ένας εξ αυτών των εθελοντών θα κάνει την πρώτη διαστημική πτήση.
Δυο μήνες πριν επιλεγούν οι αστροναύτες, σκέφτονταν ακόμη να πάρουν οδηγούς αγώνων,
αναρριχητές, δύτες, στρατιώτες.
Οποιοσδήποτε είχε αντιμετωπίσει επιτυχώς στρεσογόνες κι επικίνδυνες καταστάσεις
θα μπορούσε να δηλώσει συμμετοχή,
αφού δεν επρόκειτο για πιλοτάρισμα.
ΝΤΟΥΑΪΤ ΑΪΖΕΝΧΑΟΥΕΡ 34ος ΠΡΟΕΔΡΟΣ ΗΠΑ
Τελικά, ο Αϊζενχάουερ αποφάσισε, "Έχουμε 500 πιλότους δοκιμών στον στρατό.
"Να τους καλέσουμε αύριο στην Ουάσινγκτον."
ΣΧΟΛΗ ΠΙΛΟΤΩΝ ΔΟΚΙΜΩΝ
"Ας τους βρούμε από αυτούς, που είναι υπό τον πλήρη έλεγχό μας, να τελειώνουμε."
Έτσι, έφεραν τους πιλότους δοκιμών.
ΣΧΟΛΗ ΠΙΛΟΤΩΝ ΑΕΡΟΔΙΑΣΤΗΜΙΚΩΝ ΔΟΚΙΜΩΝ
ΑΕΡΟΠΟΡΙΚΗ ΒΑΣΗ ΕΝΤΟΥΑΡΝΤΣ ΚΑΛΙΦΟΡΝΙΑ
Από όλους τους εν ενεργεία πιλότους σε Ναυτικό, Πεζοναύτες κι Αεροπορία,
επιλέχτηκαν προς εξέταση οι φάκελοι 473 πιλότων δοκιμών.
110 ΥΠΟΨΗΦΙΟΙ
Οι 110 πληρούσαν τις βασικές προϋποθέσεις.
Η καταλληλόλητα αφορά τόσο τον κώδικα συμπεριφοράς όσο και μια μυστική πίστη.
Ως πιλότος δοκιμών, πρέπει να προτίθεσαι να βγεις και να ρισκάρεις το τομάρι σου,
και μετά να έχεις την εμπειρία και το τσαγανό
και το ταλέντο να γυρίσεις πίσω, και να ξαναβγείς την άλλη μέρα
και την επόμενη και την επόμενη και ξανά.
Μια ατέρμονη διαδικασία.
ΚΕΝΤΡΟ ΕΚΠΑΙΔΕΥΣΗΣ ΑΣΤΡΟΝΑΥΤΩΝ ΜΙΚΡΑΙΝΕΙ Η ΛΙΣΤΑ ΔΙΑΣΤΗΜΑΝΘΡΩΠΩΝ
Η δεύτερη φάση του προγράμματος επιλογής ήταν ενδελεχής εξέταση φυσικής κατάστασης.
Οι άντρες πέρασαν στην τρίτη φάση.
Αυτή η φάση περιλάμβανε την έκθεσή τους στην επιτάχυνση,
στην πτώση πίεσης, στον θόρυβο και σε άλλες στρεσογόνες συνθήκες
που αναμένονταν στη διαστημική πτήση.
ΟΙ ΗΠΑ ΕΠΙΛΕΓΟΥΝ 7
ΑΚΟΜΗ ΑΠΟΡΡΗΤΑ ΤΑ ΟΝΟΜΑΤΑ ΤΩΝ ΑΣΤΡΟΝΑΤΩΝ
Σε συνέντευξη τύπου στην Ουάσινγκτον…
9 ΑΠΡΙΛΙΟΥ 1959
…παρουσίασαν τους επτά επίλεκτους πιλότους ως τους πρώτους διαστημανθρώπους των ΗΠΑ.
ΟΙΚΙΑ ΒΙΡΤΖΙΛ "ΓΚΑΣ" ΓΚΡΙΣΟΜ ΕΝΟΝ, ΟΧΑΪΟ
-Έχουν όρεξη για φαγητό τα παιδιά απόψε; -Πολλή, θα έλεγα.
Πιο πολλή ή πιο λίγη απ' ό,τι συνήθως;
Ίσως λίγο… Νομίζω ότι παραείναι ενθουσιασμένα.
ΣΥΖΥΓΟΣ ΓΚΑΣ ΓΚΡΙΣΟΜ
Ίσως φάνε λιγότερο απ' όσο τρώνε συνήθως.
Πάντως, υποτίθεται ότι αυτό κρατήθηκε άκρως μυστικό.
Πώς αρχίσατε να το υποπτεύεστε;
Από τις ειδήσεις, βασικά.
Και οι επτά άντρες είναι αξιωματικοί και πιλότοι δοκιμών.
Τρεις της Αεροπορίας, τρεις του Ναυτικού κι ένας πεζοναύτης. Όλοι τους εθελοντές.
Ο δρ Τ. Κιθ Γκλέναν,
ο διοικητής της NASA,
τους παρουσίασε το απόγευμα στη συνέντευξη τύπου.
Δεν μπορώ να πω ποιος θα είναι ο πρώτος που θα μπει στην τροχιά της Γης.
ΔΡ ΓΚΛΕΝΑΝ ΔΙΟΙΚΗΤΗΣ NASA
Ούτε ο ίδιος θα το γνωρίζει μέχρι την ημέρα της πτήσης.
Με μεγάλη μου χαρά, σας παρουσιάζω,
και το θεωρώ πραγματικά τιμή μου, κύριοι…
από δεξιά, ο Μάλκολμ Σ. Κάρπεντερ…
ο Λερόι Τζ. Κούπερ… ο Τζον Χ. Γκλεν…
ο Βίρτζιλ Ι. Γκρίσομ…
ο Γουόλτερ Μ. Σίρα…
ο Άλαν Μπ. Σέπαρντ… ο Ντόναλντ Κ. Σλέιτον.
Αυτοί, κυρίες και κύριοι, είναι οι εθνικοί μας αστροναύτες Μέρκιουρι.
Η ερώτηση που όλοι θέλουν να κάνουν.
"Τι λένε οι γυναίκες και τα παιδιά τους
"για τη φιλοδοξία τους να πάνε στο διάστημα;"
ΤΖΟΝ ΓΚΛΕΝ
Η γυναίκα μου είπε ό,τι μου έλεγε πάντα
για κάθε πτήση,
αν θέλω να το κάνω, εκείνη με στηρίζει,
τα παιδιά επίσης, 100 τοις εκατό.
Κι η γυναίκα μου το ίδιο. Διαφορετικά, δεν θα ήμουν εδώ, φυσικά.
Και με στηρίζει μέχρι τέλους, και τα αγόρια μας είναι πολύ μικρά…
ΒΙΡΤΖΙΛ "ΓΚΑΣ" ΓΚΡΙΣΟΜ
…δεν καταλαβαίνουν, μα θα συμφωνούσαν.
ΓΟΥΟΛΤΕΡ ΣΙΡΑ
Η σύζυγος συμφωνεί πως οι επιλογές καριέρας
είναι δικές μου, μα πρέπει να έχουμε τη ζωή που θέλουμε ως οικογένεια,
κι αυτό είναι μέρος της συμφωνίας.
Δεν έχω κανένα θέμα στο σπίτι. Η οικογένειά μου είναι σύμφωνη.
ΑΛΑΝ ΣΕΠΑΡΝΤ
Ο Τζον Γκλεν ξεχώρισε ανάμεσα στους επτά,
με την προσωπικότητά του.
Είμαι ο Τζον Γκλεν, ο μόνος πεζοναύτης της παρέας, κι είμαι 37 χρονών.
Αστειευόμενος, φυσικά, είπα ότι μπήκα σε αυτό το πρόγραμμα
γιατί μόνο αυτό θα με πάει στους ουρανούς,
κι ήθελα να το εκμεταλλευτώ.
Αλλά νομίζω πως απέναντι στο όλο αυτό εγχείρημα
για το διάστημα στεκόμαστε,
αν το δει κανείς έτσι, όπως οι αδερφοί Ράιτ στέκονταν
στο Κίτι Χοκ μισό αιώνα πριν.
Από την πρώτη συνέντευξη τύπου, φάνηκε ότι ο Τζον Γκλεν ήταν
ο ευφραδέστερος από τους επτά.
Η γυναίκα μου τις προάλλες είπε ότι ήμουν
ούτως ή άλλως φευγάτος, οπότε ας φύγω από τη Γη.
Επόμενη ερώτηση, παρακαλώ.
Είχε μια κάπως επαρχιώτικη φινέτσα,
θα έλεγα, κι ένα υπέροχο, φακιδιάρικο χαμόγελο,
κι ήταν εξαιρετικός στο να διαχειρίζεται αυτό που σήμερα λέμε "μέσα ενημέρωσης".
Η ερώτηση είναι, "Θα ήθελαν… να μας πουν οι κύριοι
"ποια δοκιμασία τους άρεσε λιγότερο;"
Τζόνι Γκλεν, πες μας εσύ, και μετά θα πάμε
δεξιά κι από την άλλη.
Πολύ δύσκολη ερώτηση, γιατί περάσαμε πολύ καλές δοκιμασίες,
αλλά νομίζω ότι είναι δύσκολο να διαλέξεις, γιατί αν σκεφτεί κανείς
πόσες εισόδους έχει το ανθρώπινο σώμα,
και πόσο βαθιά μπορείς να μπεις στην καθεμιά…
Το κάρφωσες τώρα.
Οπότε πείτε εσείς ποια θα ήταν η δυσκολότερη για εσάς.
Έτσι, αφότου ο ένας, ο Γκλεν, με τόση ευφράδεια άρχισε να λέει
όλα αυτά περί Θεού, πατρίδας, οικογένειας, κ.λπ.,
αμέσως φτιάχνεται μια εικόνα για τους επτά αστροναύτες
που τους δείχνει ως θεοφοβούμενους οικογενειάρχες της επαρχίας.
Αυτή φορέθηκε και στους άλλους.
Μπορούσαν να σηκώσουν το χέρι, να πουν,
"Για σταθείτε. Εγώ δεν συμφωνώ με όλα αυτά.
"Δεν νομίζω ότι οφείλεις τόση πίστη στην οικογένειά σου και στην εκκλησία."
Ή να πάρουν τη σοφή απόφαση να πουν, "Κι εγώ."
Δεν είμαι τόσο ενεργός στην εκκλησία όσο ο κος Γκλεν,
ωστόσο, θεωρώ τον εαυτό μου καλό χριστιανό.
Κυρία Γκρίσομ, είχατε οποιαδήποτε ένδειξη
-ότι κάτι συμβαίνει πριν από σήμερα; -Κάτι είχα καταλάβει.
Είχατε τον χρόνο να αποφασίσετε πώς αισθάνεστε για όλο αυτό;
Βασικά, δεν ξέρω ακόμη.
ΔΗΜΟΣΙΟΓΡΑΦΟΣ: Τι λες για αυτό που έτυχε στον μπαμπά σου;
ΣΚΟΤ ΓΚΡΙΣΟΜ: Νομίζω ότι θα είναι από τους πρώτους που θα ταξιδέψουν.
Τα παιδιά στη γειτονιά σε ρωτούν για τον μπαμπά σου;
Όχι ακόμη. Μα τηλεφώνησε η δασκάλα μου πριν λίγες μέρες και…
ΓΙΟΣ ΓΚΑΣ ΓΚΡΙΣΟΜ
…και είπε, "Συγχαρητήρια."
Λες πως αυτό θα σε κάνει κι εσένα μάγκα στη γειτονιά;
Πώς νιώθει η σύζυγος ενός διαστημανθρώπου για το ενδεχόμενο
μιας τόσο σπουδαίας περιπέτειας;
ΣΥΖΥΓΟΣ ΣΚΟΤ ΚΑΡΠΕΝΤΕΡ
Αντιλαμβανόμαστε την επικινδυνότητα, φυσικά,
αλλά… θα ήθελα να πάω μαζί του, αν μπορούσα. Το ίδιο και τα παιδιά.
Μετά από αυστηρή εκπαίδευση, ένας εξ αυτών θα επανδρώσει μια κάψουλα του Μέρκιουρι
γύρω από τη Γη, σε τροχιά ακτίνας 200 χλμ.,
προτού ανασχετικοί πύραυλοι επιβραδύνουν την κάψουλα για κάθοδο στον Ατλαντικό.
Οι αστροναύτες, ως πιλότοι δοκιμών, βλέπουν τη διαστημική πτήση…
ΦΡΑΝΚ ΜΑΚΓΚΙ
…ως το επόμενο βήμα μιας γνωστής οδού, μα για εμάς
εξακολουθεί να μοιάζει εξωπραγματικό.
Αλλά, στην ουσία, βλέπουμε το πραγματικό να αγγίζει το εξωπραγματικό.
Το Κοκόα Μπιτς στη Φλόριντα είναι η βάση όσων πετούν πυραύλους
από το γειτονικό Ακρωτήριο Κανάβεραλ.
Δέκα χρόνια πριν, μόλις 246 άνθρωποι ζούσαν εδώ…
ΣΤΑΡΛΑΪΤ ΜΟΤΕΛ
…μα οι ταμπέλες φανερώνουν το μεγάλο μπαμ.
ΚΑΛΗ ΤΥΧΗ, ΑΣΤΡΟΝΑΥΤΕΣ
Ο πληθυσμός αυξήθηκε κατά 1.312 τοις εκατό.
Τα πάντα εδώ έχουν να κάνουν με το διάστημα.
ΡΙΒΙΕΡΑ ΛΑΟΥΝΤΖ ΣΥΝΕΧΗΣ ΝΥΧΤΕΡΙΝΗ ΔΙΑΣΚΕΔΑΣΗ
ΡΙΒΙΕΡΑ ΛΑΟΥΝΤΖ ΚΟΚΟΑ ΜΠΙΤΣ, ΦΛΟΡΙΝΤΑ
Εδώ στο Ακρωτήριο Κανάβεραλ Οι αστροναύτες είναι έτοιμοι
Θα ανοίξουν τον δρόμο Προς το διάστημα για τις ΗΠΑ
Είναι άντρες παντρεμένοι Άντρες καθημερινοί
Αλλά θα ανοίξουν τον δρόμο Όπως λέμε με τον Κένεντι
Είναι ο Τζον Γκλεν, ο Γκρίσομ Είναι κι ο Σέπαρντ
Οι αστροναύτες που έχουν διαπρέψει
Ο Σλέιτον, ο Σίρα κι ο Κούπερ τα κατάφεραν Κι ο Κάρπεντερ παίζει δυνατά
Πίνουμε στην υγειά τους Που είναι μέσα σε πυραύλους
ΚΙΝΔΥΝΟΣ ΕΚΡΗΞΗΣ
Και στην υγειά εκείνου Που θα πάει στο διάστημα, στο διάστημα
Δέκα, εννιά, οκτώ Επτά, έξι, πέντε, τέσσερα
Τρία, δύο, ένα, πάμε στο διάστημα
ΤΟΝ ΑΠΡΙΛΗ ΤΟΥ 1959, ΟΙ ΑΣΤΡΟΝΑΥΤΕΣ ΞΕΚΙΝΟΥΝ ΑΥΣΤΗΡΗ ΕΚΠΑΙΔΕΥΣΗ
ΠΡΟΕΤΟΙΜΑΣΙΑΣ ΓΙΑ ΤΟΥΣ ΚΙΝΔΥΝΟΥΣ ΤΗΣ ΔΙΑΣΤΗΜΙΚΗΣ ΠΤΗΣΗΣ.
Η NASA ΕΛΠΙΖΕΙ ΟΤΙ ΣΕ ΔΥΟ ΧΡΟΝΙΑ
ΕΝΑΣ ΕΞ ΑΥΤΩΝ ΘΑ ΕΙΝΑΙ Ο ΠΡΩΤΟΣ ΑΜΕΡΙΚΑΝΟΣ ΣΤΟ ΔΙΑΣΤΗΜΑ.
Θέλαμε να κάνουμε δυναμικές δοκιμές.
ΔΡ ΓΟΥΑΪΤ ΓΙΑΤΡΟΣ NASA
-Τι θα πει αυτό; -Στις δυναμικές δοκιμές,
αυτό που κάνουμε είναι ότι δίνουμε στον δοκιμαζόμενο μια πρόκληση
ανάλογη με το ύψος του στρες
-που θα βίωνε στην πτήση. -Να νιώσει όσο γίνεται
-σαν σε πτήση. -Ακριβώς.
Το νόημα της εκπαίδευσης δεν ήταν να μάθει ο αστροναύτης να ελέγχει
να χειρίζεται το όχημα, όπως σε άλλες εκπαιδεύσεις.
Ήταν να απευαισθητοποιήσει τον αστροναύτη απέναντι στον τρόμο
που προκαλούν όσα θα βίωνε.
Υπήρχε μια θεωρία της ψυχολογίας, κατά την οποία αν εκθέσεις κάποιον
σε ένα φρικτό γεγονός σταδιακά…
τότε μπορεί να ξεπεράσει τη φρίκη.
Έπρεπε να λάβουμε υπόψη τις ειδικές στρεσογόνες συνθήκες.
ΔΡ ΓΟΥΑΪΤ ΓΙΑΤΡΟΣ NASA
Ας πούμε, ξέρουμε ότι θα εκτεθεί
σε δεδομένη επιτάχυνση, θερμότητα, σε δεδομένες δονήσεις, σε θόρυβο,
σε ψυχικά τραυματικό βίωμα,
τα οποία είναι μέρος μιας τέτοιας νέας περιπέτειας.
ASGAR, εδώ Παραλαβή 5.
Αυτό που ακούτε είναι προσομοίωση της επικοινωνίας
μεταξύ κάψουλας και επίγειου κέντρου ελέγχου.
Εν αναμονή πρόσκρουσης και παραλαβής. Με λαμβάνει η Παραλαβή; Όβερ.
Λιγότερο τρομακτική άσκηση, ανάλογα πώς θα το δει κανείς,
είναι η εκπαίδευση υποβρύχιας διαφυγής.
Στην εκπαίδευσή τους, που όντως περνούν αυτές τις δοκιμασίες, ποια πιστεύετε
ότι τους στρεσάρει περισσότερο;
Πιστεύω ότι ο φυγοκεντρωτής είναι η καλύτερη στρεσογόνος δοκιμασία.
Είναι ό,τι πλησιέστερο στο να τίθενται όλες οι στρεσογόνες συνθήκες της πτήσης
σε ένα σημείο, ταυτόχρονα.
Ο φυγοκεντρωτής είναι σαν μονοθέσιο γύρω γύρω όλοι.
ΓΚΑΣ ΓΚΡΙΣΟΜ
Είσαι στην άκρη ενός βραχίονα που σε πάει γύρω γύρω,
όλο και πιο γρήγορα, μέχρι το επιθυμητό επίπεδο g.
Κι έχουμε φτάσει ως τα 18 g, δηλαδή 18 φορές η επιτάχυνση της βαρύτητας.
Σκηνή πρώτη, λήψη πρώτη.
Είμαι ο Τζον Γκλεν, ένας από τους αστροναύτες μας που ετοιμάζονται
για την πρώτη επανδρωμένη βαλλιστική πτήση στο διάστημα.
Φυσικά, είναι αυτονόητο ότι όλοι μας διατηρούμε βαθύ προσωπικό ενδιαφέρον
για την κάψουλα Μέρκιουρι, από δω, που σύντομα θα πάει
έναν από εμάς στο διάστημα.
ΚΑΛΟΚΑΙΡΙ 1959. ΤΟ ΕΝΔΙΑΦΕΡΟΝ ΤΩΝ ΜΜΕ ΓΙΑ ΤΟΥΣ ΑΣΤΡΟΝΑΥΤΕΣ
ΚΑΙ ΤΙΣ ΟΙΚΟΓΕΝΕΙΕΣ ΤΟΥΣ ΚΟΡΥΦΩΝΕΤΑΙ.
ΤΟ ΠΕΡΙΟΔΙΚΟ LIFE ΜΕ ΜΙΑ ΕΠΙΚΕΡΔΗ ΠΡΟΣΦΟΡΑ ΕΞΑΣΦΑΛΙΖΕΙ ΑΠΟΚΛΕΙΣΤΙΚΑ ΔΙΚΑΙΩΜΑΤΑ.
'ΔΙΑΣΤΗΜΑΝΘΡΩΠΟΙ' ΚΑΝΟΥΝ ΠΛΟΥΣΙΑ ΣΥΜΦΩΝΙΑ $500.000
Το περιοδικό LIFE αποφάσισε να αγοράσει τα δικαιώματα των προσωπικών ιστοριών.
ΟΙ ΑΣΤΡΟΝΑΥΤΕΣ - ΣΥΝΕΧΗΣ ΚΑΛΥΨΗ ΤΗΣ ΙΣΤΟΡΙΚΗΣ ΑΠΟΣΤΟΛΗΣ
Πλήρωσαν ένα κολοσσιαίο για την εποχή ποσό,
500.000 δολάρια για τρία χρόνια για τους επτά.
Πήγε περίπου 25.000 δολάρια ανά οικογένεια επί τρία χρόνια…
ΕΤΟΙΜΟΙ ΝΑ ΓΡΑΨΟΥΝ ΙΣΤΟΡΙΑ
ΟΙ ΓΕΝΝΑΙΕΣ ΓΥΝΑΙΚΕΣ ΤΩΝ ΑΣΤΡΟΝΑΥΤΩΝ
…σε οικογένειες που ζούσαν με οκτώ-εννιά χιλιάδες. Ήταν πολλά λεφτά.
Ξέραμε ότι θα ασχολούνταν πολύ ο τύπος…
ΣΚΟΤ ΚΑΡΠΕΝΤΕΡ
…μα κανείς μας δεν είχε συνειδητοποιήσει πως θα χάναμε την ανωνυμία μας.
Το LIFE μας παρουσίαζε σαν προσκόπους, κι ήμασταν όλοι εθνικοί ήρωες,
κι αυτό δεν μας πείραζε.
ΠΑΡΑΓΩΓΗ: ΠΡΟΣΚΟΠΟΙ
Αυτός είναι ο αστροναύτης Τζον Γκλεν.
Γεια σας, παιδιά. Θα ήθελα να σας πω δυο λόγια για την περιπέτεια.
Έχετε ανέβει ποτέ ένα βουνό; Έχετε βγάλει ποτέ μια πέστροφα;
Αυτές είναι οι περιπέτειες που ζουν οι πρόσκοποι.
Αν θες να ζήσεις την περιπέτεια Γίνε πρόσκοπος σήμερα
ΠΡΟΣΚΟΠΟΙ ΤΗΣ ΑΜΕΡΙΚΗΣ
Ο Άλαν Σέπαρντ έχει μια ζωηρή αίσθηση του χιούμορ,
την οποία διατηρεί αρκούντως υπό έλεγχο.
Μα προτιμά να αποφεύγει τα σοβαρά ζητήματα.
Σε μια παρέα, είναι αυτός που θα κάνει το πνευματώδες σχόλιο,
που θα ελαφρύνει το κλίμα της συζήτησης.
Κι αν οι τεχνικοί που εργάζονται στην εκπαίδευση των αστροναυτών
έχουν ξεχωρίσει κάποιον, τότε ο αγαπημένος τους μάλλον είναι ο Σέπαρντ.
Εντάξει.
Κάθε αστροναύτης έχει κάμποσες σχολαστικά εφαρμοστές στολές πτήσης,
τις οποίες προτιμούν να αποκαλούν "πίεση", όχι διαστημικές στολές.
Ο Σέπαρντ λέει ότι βοηθάει στην ψυχική ηρεμία των αστροναυτών
να το λένε πλήρωση κι όχι φούσκωμα των στολών.
Λοιπόν, όταν βρίσκεστε μεταξύ σας, τι συζητάτε;
Η αλήθεια είναι πως έχουμε πολύ λίγο ελεύθερο χρόνο.
Συνήθως, επικεντρώνουμε τη συζήτηση γύρω από τον στόχο της διαστημικής πτήσης.
Βρίσκουμε λίγο χρόνο, όταν κάνουμε θαλάσσιο σκι ή παίζουμε γκολφ.
-Σ' αρέσει το θαλάσσιο σκι; -Ναι.
Κι η Corvette, η λευκή Corvette
-που είδα ότι οδηγείς; Σου αρέσει; -Μου αρέσει να την οδηγώ.
Τι σου αρέσει περισσότερο;
Έχει μερικά κόλπα κάτω από το καπό, που την κάνουν να τρέχει πιο γρήγορα
από ένα συνηθισμένο αυτοκίνητο.
Βλέποντας τις ιστορίες των αστροναυτών,
διαπίστωσα ότι έρχονταν από τον κόσμο των πιλότων μαχητικών.
-Ναι. -Κι οι πιλότοι μαχητικών αεροσκαφών
είναι στην κορυφή της πυραμίδας των ιπτάμενων στον στρατό.
-Ναι. -Είναι άντρες
που πετούν ζόρικα, παίζουν ζόρικα, και, εύλογα, λείπουν πολύ από το σπίτι.
Αρέσουν στις γυναίκες. Αυτό άρχισε να παίζει ρόλο
στη ζωή τους, όπως και στη ζωή κάθε πιλότου.
ΤΟΜ ΜΠΡΟΚΟΟΥ
Ήταν τόσες γυναίκες γύρω τους συνεχώς, που κάποια στιγμή ο Γκλεν ένιωσε το χρέος
να τους μιλήσει. Πρέπει να γινόταν δημοσίως όλο αυτό,
το είπε στη συνάντηση στο Σαν Ντιέγκο.
ΑΣΤΡΟΝΑΥΤΕΣ ΣΤΟ ΣΑΝ ΝΤΙΕΓΚΟ CONVAIR-ΑΣΤΡΟΝΑΥΤΙΚΗ
19 ΣΕΠΤΕΜΒΡΙΟΥ 1959
Ήταν μοιραίο να υπάρξει διαμάχη ανάμεσα σε κάποιον σαν τον Γκλεν
και τον Άλαν Σέπαρντ, ας πούμε.
Εντέλει, υπήρξε μια αναμέτρηση.
Ήταν στο ξενοδοχείο Κόνα Κάι, στο Σέλτερ Άιλαντ, στο Σαν Ντιέγκο.
Οφείλω να πω ότι ο Γκλεν δεν έχει θέμα να πάει κόντρα στο ρεύμα.
Θεωρούσε πως το παιχνιδάκι με τις τσούπρες άρχιζε να ξεφεύγει.
Τσούπρες αποκαλούσαν τις θαυμάστριες εκείνη την εποχή.
Ο Γκλεν θεώρησε πως ήταν ώρα να κάνει ένα μικρό κήρυγμα
επί του θέματος. Έτσι, άρχισε να λέει ότι δεν είχε σκοπό
να μείνει αμέτοχος, βλέποντας τους άλλους της ομάδας να καταστρέφουν
μια ευκαιρία ζωής, προκαλώντας σκάνδαλο με τα τσιλιμπουρδίσματά τους.
Οι άλλοι δεν μπορούσαν να πιστέψουν ότι ένας πιλότος, ένας συνάδελφός τους,
είχε σηκωθεί κι έκανε ηθικό κήρυγμα.
Έτσι, ο Άλαν Σέπαρντ, που ήταν πολύ διαφορετικός από τον Τζον Γκλεν,
σηκώθηκε πάνω και, με το αυστηρό και κάπως παγερό ύφος αντιπλοίαρχου, του λέει,
"Άκου, δεν θα σηκώνεσαι να λες σ' εμένα ούτε σε κανέναν άλλο
"την άποψή σου περί ηθικής."
Αυτή η σκηνή πυροδότησε μια πραγματική σύγκρουση μεταξύ δυο στρατοπέδων.
Το ένα στρατόπεδο ήταν στην ουσία ο Τζον Γκλεν κι ο Σκοτ Κάρπεντερ,
κι οι άλλοι βασικά συμφωνούσαν με τον Σέπαρντ.
Έλεγε ότι, "Ως συνάδελφός μας, δεν μπορείς εσύ
"να μας πεις πώς θα συμπεριφερθούμε."
Κι αυτή ήταν η θέση των αντιπάλων.
Από τον Πρόεδρο ως τον κάθε ταξιτζή, όλοι οι Αμερικανοί ανησυχούν
για το προβάδισμα της Ρωσίας στην κούρσα αποστολής ανθρώπου στο διάστημα.
Πρέπει να κάνουμε ό,τι είναι δυνατό, να κάνουμε κάθε θυσία,
να βοηθήσουμε τη χώρα μας να πάει εκεί πάνω.
ΠΡΙΝ Η NASA ΣΤΕΙΛΕΙ ΑΝΘΡΩΠΟ ΣΤΟ ΔΙΑΣΤΗΜΑ, ΟΦΕΙΛΕΙ ΝΑ ΕΠΙΒΕΒΑΙΩΣΕΙ
ΤΗΝ ΑΣΦΑΛΕΙΑ ΤΗΣ ΑΠΟΣΤΟΛΗΣ. ΕΚΠΑΙΔΕΥΟΥΝ ΧΙΜΠΑΤΖΗΔΕΣ ΓΙΑ ΤΗΝ ΠΡΩΤΗ ΠΤΗΣΗ.
Το σκάφος MR-2 θα μεταφέρει έναν χιμπατζή, ειδικά εκπαιδευμένο για την αποστολή,
στην Αεροπορική Βάση Χόλομαν στο Νέο Μεξικό.
Οι χιμπατζήδες απήχθησαν από τη Δυτική Αφρική κι εκπαιδεύτηκαν
να επιβαίνουν στην κάψουλα Μέρκιουρι.
Κι η εκπαίδευσή τους ήταν αρκετά πολύπλοκη,
άρχισε ταυτόχρονα με αυτήν των αστροναυτών.
Μέχρι που έμαθαν να διαβάζουν την κονσόλα και το καντράν.
Τους δόθηκαν σύμβολα, όπως δυο κύκλοι κι ένα τρίγωνο,
κι έπρεπε να χτυπήσουν το τρίγωνο, το διαφορετικό σύμβολο,
για να μην τους χτυπήσει το ρεύμα.
Η επόμενη απόφαση. Ποιον χιμπατζή να στείλουμε στην πτήση.
Όλοι οι υποψήφιοι περνούν πλήρη ιατρικό έλεγχο.
Η τιμή αποδίδεται σε έναν αστροχιμπατζή που το παρατσούκλι του είναι "Χαμ".
31 ΙΑΝΟΥΑΡΙΟΥ 1961
Αυτό είναι το Μέρκιουρι Ρεντστόουν 2.
Το MR-2.
Κι ο Χαμ είναι καθ' οδόν.
Η ανησυχία κορυφώνεται, ο σφυγμός και η αναπνοή του Χαμ επιταχύνονται,
ΣΩΜΑ - ΑΝΑΠΝΟΗ - ΚΑΡΔΙΑ
Τα μάτια του χειρουργού πτήσης κολλημένα στο καντράν
παρακολουθούν την κατάσταση του Χαμ.
Ο χειρουργός πτήσης παρακολουθεί τις οθόνες, και τώρα ο Χαμ είναι καλύτερα.
Το MR-2 έχει φτάσει στην κορυφή, και ξεκινάει η επανείσοδος.
Το σκάφος εντοπίζεται από αέρος.
Ο Χαμ είναι μια χαρά.
Το MR-2 ήταν ορόσημο στον δρόμο προς την επανδρωμένη πτήση στο διάστημα.
Κι αυτό το αποδεικνύει ένας ζωντανός χιμπατζής που έχει πάει στο διάστημα.
ΚΑΘΩΣ Η ΕΠΙΤΥΧΗΣ ΔΟΚΙΜΑΣΤΙΚΗ ΠΤΗΣΗ ΤΟΥ ΧΑΜ
ΓΙΝΕΤΑΙ ΣΕ ΚΟΙΝΗ ΘΕΑ, Η ΕΣΣΔ ΚΑΝΕΙ ΜΥΣΤΙΚΕΣ ΔΟΚΙΜΕΣ.
ΤΟ ΟΝΟΜΑ ΤΟΥ ΕΠΙΚΕΦΑΛΗΣ ΤΟΥ ΠΡΟΓΡΑΜΜΑΤΟΣ ΕΙΝΑΙ ΑΓΝΩΣΤΟ.
ΟΙ ΑΜΕΡΙΚΑΝΟΙ ΤΟΝ ΞΕΡΟΥΝ ΜΟΝΟ ΩΣ "ΑΡΧΙΣΧΕΔΙΑΣΤΗ".
Οι Σοβιετικοί δεν ονομάτιζαν ποτέ τον επικεφαλής του προγράμματος.
Έλεγαν, "Ο Αρχισχεδιαστής."
Ο Χρουστσόφ πάντα έλεγε ότι ήταν αδύνατο να τον ονοματίσουν,
διότι οι πράκτορες του εχθρού θα τον έβρισκαν και θα τον δολοφονούσαν.
Κι ο πραγματικός λόγος ήταν ότι το όνομά του ήταν Σεργκέι Κορολιόφ.
Ήταν πολιτικός κρατούμενος επί δέκα χρόνια. Πρώην κατάδικος της ΕΣΣΔ.
Δεν ομολογούσαν ότι ένας πρώην κατάδικος διηύθυνε το διαστημικό πρόγραμμά τους.
Υπήρχε η εντύπωση ότι οι Σοβιετικοί με κάποιον τρόπο διέθεταν
μια ολόκληρη γενιά φοβερών επιστημόνων, που μπορούσαν να κατασκευάζουν
αυτά τα απίθανα διαστημικά οχήματα.
Στην πραγματικότητα, ήταν ένας άντρας, η ιδιοφυΐα που λεγόταν Κορολιόφ,
αυτός που πάντα θεωρείτο τρελός.
12 ΑΠΡΙΛΙΟΥ 1961
ΜΕΤΑ ΤΗΝ ΕΠΙΤΥΧΙΑ ΤΟΥ ΧΙΜΠΑΤΖΗ ΤΗΣ NASA, Η ΕΣΣΔ ΕΤΟΙΜΑΖΕΙ ΙΣΤΟΡΙΚΗ ΠΤΗΣΗ.
Σαράντα χιλιάδες χιλιόμετρα, με 27.000 χιλιόμετρα την ώρα.
Κανείς ποτέ δεν έχει ξανακάνει κάτι τέτοιο.
Το όχημά του, ένα μηχάνημα που ως σήμερα δεν ήταν παρά ένας όρος
του λεξιλογίου της μυθοπλασίας: ένα διαστημόπλοιο.
Το διαστημόπλοιο κατασκευάστηκε στη Ρωσία.
Η απογείωση κι η προσγείωση, κάπου στη Ρωσία.
Το όνομα του ανθρώπου…
ΑΝΘΡΩΠΟΣ ΣΤΟ ΔΙΑΣΤΗΜΑ ΜΕ ΠΛΟΙΟ 5 ΤΟΝΩΝ
…Γιούρι Αλεξέγιεβιτς Γκαγκάριν.
ΓΟΥΟΛΤΕΡ ΚΡΟΝΚΑΪΤ ΕΙΔΗΣΕΙΣ CBS
Ο πρώτος ήρωας της διαστημικής εποχής, κι ως ήρωα τον υποδέχονται.
Ο Γιούρι Γκαγκάριν, ο πρώτος άνθρωπος που έκανε τον γύρο της Γης σε τροχιά,
αναφέρεται στον επικεφαλής του, τον Νικίτα Χρουστσόφ, πρωθυπουργό της ΕΣΣΔ.
Και σε μια μέρα ξέφρενων πανηγυρισμών, αγκαλιάστηκε από τον σοβιετικό λαό
ως ένας νέος πρωτοπόρος, ένας Κολόμβος, ένας Λίντεν, ο Λένιν με στολή αστροναύτη.
Εδώ στο Ακρωτήριο Κανάβεραλ, η ανακοίνωση της ρωσικής επιτυχίας
δεν έχει επηρεάσει, καθώς φαίνεται, αυτήν τη φιλοδιαστημική κοινότητα.
Ο κόσμος που ζει εδώ, ο κόσμος που βλέπει
εκτοξεύσεις πυραύλων για να περνά την ώρα του,
εξακολουθεί να θεωρεί καμάρι του τόπου του το Πρόγραμμα Μέρκιουρι της NASA.
Αναμένουν εναγωνίως την αμερικανική εκτόξευση
του αστροναύτη στο διάστημα.
Κάτι που αναμένεται εντός των επόμενων δύο ή τριών εβδομάδων.
Στο Κανάβεραλ, η αντίστροφη μέτρηση, που ίσως αργήσει…
18 ΜΕΡΕΣ ΑΠΟ ΤΗΝ ΠΤΗΣΗ ΓΚΑΓΚΑΡΙΝ
…ξεκίνησε νωρίς σήμερα το πρωί.
Ακούγεται πως έχει επιλεγεί ο Σέπαρντ
για την πτήση, με αναπληρωτή τον Γκλεν, και αντιστρόφως.
Το Πρόγραμμα Μέρκιουρι δεν έβγαλε καμία ανακοίνωση
ούτε για τον χρόνο εκτόξευσης ούτε για τον αστροναύτη που επελέγη.
Μα ο πυρετός της εκτόξευσης καταλαμβάνει το ακρωτήριο και σύντομα
θα απλωθεί στη χώρα.
Η προσμονή αμβλύνεται, ωστόσο, από το λυπηρό γεγονός
ότι ακόμη κι αν το πείραμα αποβεί θεαματικά επιτυχές,
και πάλι οι Ηνωμένες Πολιτείες θα έρχονται δεύτερες μετά τη Ρωσία.
Κι αν αποβεί καταστροφικά ανεπιτυχές, θα φέρει βαθιά θλίψη σε συνδυασμό
με μια τραγική απώλεια ανθρώπινης ζωής ενδεχομένως
5 ΜΑΪΟΥ 1961 23 ΜΕΡΕΣ ΑΠΟ ΤΗΝ ΠΤΗΣΗ ΓΚΑΓΚΑΡΙΝ
Διακόψαμε το πρόγραμμα για μια ειδική μετάδοση
από το Ακρωτήριο Κανάβεραλ. Πάμε τώρα στο ακρωτήριο.
ΥΓΡΟ ΟΞΥΓΟΝΟ
Ο πύραυλος που θα εκτοξευθεί
και η κάψουλα επί του πυραύλου
έχουν επιλεγεί και προετοιμαστεί στο Ακρωτήριο Κανάβεραλ.
Το όνομα του επιλεχθέντα αστροναύτη δεν θα γνωστοποιηθεί
παρά λίγα λεπτά πριν την εκτόξευση.
ΟΙ ΑΣΤΡΟΝΑΥΤΕΣ ΨΗΦΙΖΟΥΝ ΓΙΑ ΤΟ ΠΟΙΟΣ ΘΑ ΠΑΕΙ ΠΡΩΤΟΣ
ΜΕ ΠΥΡΑΥΛΟ ΣΤΟ ΔΙΑΣΤΗΜΑ.
Ο ΑΛΑΝ ΣΕΠΑΡΝΤ ΕΠΙΛΕΓΕΤΑΙ ΓΙΑ ΤΗΝ ΙΣΤΟΡΙΚΗ ΠΤΗΣΗ.
ΚΙ Ο ΤΖΟΝ ΓΚΛΕΝ ΣΕ ΕΦΕΔΡΕΙΑ.
Ο πιλότος που επελέγη για την πρώτη επανδρωμένη πτήση
είναι ο Άλαν Μπ. Σέπαρντ.
Εκατοντάδες άνθρωποι ταξίδεψαν στο Κοκόα Μπιτς, να δουν ιδίοις όμμασι…
ΡΑΛΦ ΡΕΝΙΚ WTVJ ΜΑΪΑΜΙ
…από απόσταση την πύρινη λωρίδα από την εκτόξευση του Ρεντστόουν.
Ο κόσμος έμεινε όλο το βράδυ στην παραλία, απ' όπου είχε οπτική επαφή,
κοιμήθηκε σε αυτοκίνητα, μέσα σε υπνόσακους.
Σε απόσταση περίπου τριών χιλιομέτρων, τεράστιοι προβολείς φώτιζαν
τη γερανογέφυρα του Ρεντστόουν.
Ο Σέπαρντ έφυγε από το υπόστεγο αστροναυτών Μέρκιουρι,
μέσα σε ειδικά εξοπλισμένο μεταγωγικό βαν,
μεταφέρθηκε στον χώρο της εξέδρας εκτόξευσης, βγήκε έξω,
έριξε μια ματιά στον πύραυλο, και προχώρησε στον ανελκυστήρα
για να λάβει τη θέση του μέσα στη διαστημική κάψουλα.
Δεν θα μπει σε τροχιά, όπως ο Γιούρι Γκαγκάριν…
ΡΟΜΠΕΡΤ ΑΜΠΕΡΝΑΘΙ ΕΙΔΗΣΕΙΣ NBC
…μα θα φτάσει με την κάψουλα, το διαστημικό σκάφος του, σε ύψος 185 χλμ.
ΑΚΡΩΤΗΡΙΟ ΚΑΝΑΒΕΡΑΛ ΓΚΡΑΝΤ ΜΠΑΧΑΜΑ
Κι εκεί θα μείνει αβαρής για πέντε λεπτά περίπου,
ώσπου η βαρύτητα να τον γυρίσει στη θάλασσα, σε απόσταση 480 χλμ.
185 ΧΛΜ
Η πτήση θα διαρκέσει συνολικά μόλις 16 λεπτά. Μολονότι σύντομη,
θα μας βοηθήσει να μάθουμε αν ο άνθρωπος μπορεί να χρησιμεύσει στο εγγύς διάστημα.
ΡΟΜΠΕΡΤ ΤΡΑΟΥΤ ΡΑΔΙΟΦΩΝΟ CBS
Η ψηλή γερανογέφυρα κύλισε προς τα πίσω πριν από τρεις ώρες,
αφήνοντας το λευκό Ρεντστόουν να στέκει μόνο, ως μνημείο της διαστημικής εποχής.
Ο Άλαν Σέπαρντ, φορώντας τη δυσκίνητη στολή πίεσης,
παραμένει μέσα στην κάψουλα, στο ειδικά προσαρμοσμένο κάθισμά του,
απασχολημένος με τα περίπλοκα όργανά του,
κάνοντας κινήσεις που έχει κάνει πολλάκις
στη διάρκεια της εκπαίδευσης, και μιλάει με το κέντρο ελέγχου.
Εντολή εκκίνησης, 30.
Ελήφθη, το περισκόπιο επανήλθε εντός.
Είναι το καλύτερο περισκόπιο που έχουμε.
Κύριος ζυγός 24 βολτ.
Δεν του μένει χρόνος να σκεφτεί, μα θα είναι αγχωμένος. Ανθρώπινο είναι.
Πρόγραμμα. Ελήφθη. Καύσιμο. Καύσιμο ελέγχου.
Λειτουργία. Ελήφθη. Φύγαμε. Άψογο το καντράν.
Καύσιμο αυτόματο 65. Κανονικό 96. Κάμερες και μαγνητόφωνα λειτουργούν.
Δώδεκα χώρες, 62 δημοσιογράφοι.
ΤΣΑΡΛΣ ΦΟΝ ΦΡΕΜΝΤ ΡΑΔΙΟΦΩΝΟ CBS
Άλλοι πηγαινοέρχονται νευρικά, άλλοι κοιτούν την εξέδρα εκτόξευσης
όπου στέκει το Ρεντστόουν.
Μόλις ανακοινώθηκε από ηχείο αντίστροφη μέτρηση έξι λεπτών.
Νομίζω ότι στην πτήση του Άλαν Σέπαρντ…
όταν πλησίαζε η ώρα εκτόξευσης…
ΑΝΤΙΣΤΡΟΦΗ ΜΕΤΡΗΣΗ
…οι μηχανικοί είχαν αγχωθεί πάρα πολύ, ο καθένας τους είχε τον φόβο
ότι το σύστημά του θα έφερνε την καταστροφή.
Στο τέλος, ο Σέπαρντ άκουσε έναν από όλους
να λέει ότι υπερθερμάνθηκε ένα εξάρτημα.
Να έρθει κάποιος. Ένας μηχανικός στον δεύτερο;
Ένας μηχανικός έλεγε στον άλλο,
"Νομίζω ότι πρέπει να το βγάλουμε να το δούμε,
"πριν προχωρήσουμε." Κι ο Σέπαρντ ήξερε ότι το να το βγάλουν
δεν ήταν υπόθεση ενός τετάρτου, ήταν υπόθεση δύο ημερών.
Όχι, να περιμένουν.
Και τότε, βγήκε στον ασύρματο κι είπε,
"Κοιτάξτε, είμαι πιο χαλαρός από εσάς.
"Δεν λύνετε το προβληματάκι σας, να ανάψουμε αυτό το κερί;"
Συνεχές ρεύμα στην κάψουλα.
Και με αυτό, συνήλθαν κι είπαν,
"Αν αυτός είναι πρόθυμος να το ρισκάρει, αλίμονο, πρέπει να είμαστε κι εμείς."
Σε 15 δευτερόλεπτα.
Σε δέκα, εννιά, οκτώ, επτά, έξι, πέντε, τέσσερα,
τρία, δύο, ένα, μηδέν.
Απογείωση. Ανάφλεξη.
Ελήφθη. Απογείωση, άρχισε να μετράει ο χρόνος.
Το Ρεντστόουν εκτοξεύεται, αργά στην αρχή…
και κατευθύνεται προς τον ουρανό.
Ναι, σας λαμβάνω δυνατά και καθαρά.
Ο ήχος πλέον έφτασε και στο σημείο που είμαστε εμείς.
Μέχρι στιγμής, όλα καλά.
Οι δημοσιογράφοι χειροκροτούν.
Ξέφρενες ζητωκραυγές.
Ο Άλαν Μπ. Σέπαρντ μέσα στη μύτη αυτού του πυραύλου.
Εδώ Ελευθερία 7. Καύσιμο εντάξει, 1,2 g, πίεση καμπίνας 1 ατμόσφαιρα.
Οξυγόνο εντάξει. Ώση 35 τόνων.
Ωθούν αυτόν τον πύραυλο στον ουρανό.
Η πορεία είναι μια χαρά.
Η ταχύτητα αυξάνεται στα 7.200 χιλιόμετρα την ώρα…
για να φτάσει ο διαστημάνθρωπος Σέπαρντ 185 χιλιόμετρα πάνω από τη Γη.
Το Ελευθερία 7 παραμένει εντάξει. Η πορεία του είναι μια χαρά.
Το Ελευθερία 7 με τον αστροναύτη Άλαν Σέπαρντ αναφέρει, καύσιμο εντάξει, 4 g.
Η καμπίνα στο 0,4.
Πίεση καμπίνας 0,4 ατμόσφαιρες.
Οξυγόνο εντάξει, όλα τα συστήματα εντάξει.
Η ιατρική παρακολούθηση εντάξει. Όπως φαίνεται, η πτήση πηγαίνει
όπως τη σχεδιάσαμε, ίσως και λίγο καλύτερα.
Καμία από τις έκτακτες συνθήκες, για τις οποίες προετοιμαζόμασταν,
δεν έχει προκύψει και, ασφαλώς, ελπίζουμε καμία να μην προκύψει.
Υπέροχη θέα στο περισκόπιο.
Αυτήν τη στιγμή, ο πιλότος είναι στα έξι λεπτά και 30 δευτερόλεπτα
μετά την εκτόξευση. Στα 6:30 από την εκτόξευση.
Πολύ σύντομα, θα επιβεβαιώσει ότι βρίσκεται στο απόγειο της πτήσης του…
ΟΘΟΝΗ ΣΥΣΤΗΜΑΤΟΣ ΚΑΨΟΥΛΑΣ
…δηλαδή στη μεγαλύτερη απόσταση από τη Γη,
το οποίο αναμένουμε να είναι από 185 έως 188 χιλιόμετρα.
Στα ανοιχτά της θάλασσας, ολόκληρος στόλος περιμένει να συλλέξει την κάψουλα
αφότου προσθαλασσωθεί με αλεξίπτωτο.
Εντάξει, τα ανασχετικά επανεισόδου απορρίφθηκαν.
Η κάψουλα ρίχνει ανακλαστικό υλικό για τα πλοία και τα αεροσκάφη που την αναζητούν.
Αύξηση g… τρία,
έξι… εννιά.
Το βασικό αλεξίπτωτο είναι εντάξει, άνοιξε και φαίνεται μια χαρά.
Φυσικά, αυτή θα είναι η πρώτη μας ενημέρωση.
Ελπίζουμε εντός δευτερολέπτων η κάψουλα να έχει εντοπιστεί.
Μόλις έπεσε στη θάλασσα, τώρα μόλις.
Ζητωκραυγές από το πλήρωμα του πλοίου, που παρακολουθεί από όλα τα καταστρώματα.
του αεροπλανοφόρου.
Ο αστροναύτης Άλαν Σέπαρντ μόλις βγήκε από την κάψουλα.
Και τώρα, προσπαθούν να τον ανεβάσουν στο ελικόπτερο.
Κανείς δεν επιτρέπεται να του κάνει ερωτήσεις,
ιδίως οι δημοσιογράφοι, μέχρι να ελεγχθεί από γιατρούς.
Ο Γκλεν κι οι άλλοι παρακολουθούν από τον πάγκο,
καθώς ο Αλ Σέπαρντ είναι ο εις εξ αυτών που εξυψώθηκε.
Να οι αστροναύτες, να ο Σέπαρντ!
Κι εδραιώθηκε ως εθνικός ήρωας, εφάμιλλος του Λίντμπεργκ.
Ως ο πρώτος αστροναύτης των Ηνωμένων Πολιτειών, η συμβολή σου ήταν εξαιρετική…
ΤΖΟΝ Φ. ΚΕΝΕΝΤΙ 35ος ΠΡΟΕΔΡΟΣ ΗΠΑ
…στην εξέλιξη της ανθρώπινης γνώσης της διαστημικής τεχνολογίας.
Μιλώ εκ μέρους του Αντιπροέδρου
και προέδρου του Συμβουλίου Διαστήματος,
της Βουλής Αντιπροσώπων, της Γερουσίας, της επιτροπής διαστήματος που παρίσταται.
Και… εκ μέρους αυτού του στολιδιού που σηκώθηκε από το έδαφος. Ορίστε.
ΔΗΜΟΣΙΟΓΡΑΦΟΣ: Μπορείς να μας πεις πώς ένιωσες
το πεντάλεπτο της έλλειψης βαρύτητας;
Βασικά… ξαφνικά, στα μισά περίπου της έλλειψης βαρύτητας,
συνειδητοποίησα πως κάποιος θα μου έκανε αυτήν την ερώτηση.
Οπότε…
Οπότε, σκέφτηκα πως θα έπρεπε να βρω μια απάντηση.
Σοβαρά τώρα, όπως έχουμε ξαναπεί, στις μικρές περιόδους
έλλειψης βαρύτητας που είχαμε και στην εκπαίδευση…
είναι μια αρκετά ευχάριστη αίσθηση.
ΤΡΕΙΣ ΕΒΔΟΜΑΔΕΣ ΜΕΤΑ ΤΗΝ ΠΤΗΣΗ ΤΟΥ ΑΛΑΝ ΣΕΠΑΡΝΤ,
Ο ΠΡΟΕΔΡΟΣ ΚΕΝΕΝΤΙ ΜΙΛΑΕΙ ΣΤΟ ΑΜΕΡΙΚΑΝΙΚΟ ΚΟΓΚΡΕΣΟ.
Εντέλει, αν θέλουμε να κερδίσουμε τη μάχη που πλέον διεξάγεται σε όλο τον κόσμο…
25 ΜΑΪΟΥ 1961
…ανάμεσα στην ελευθερία και την τυραννία, τα τρομερά επιτεύγματα στο διάστημα,
που συνέβησαν τις τελευταίες εβδομάδες, θα έπρεπε να μας έχουν καταστήσει σαφή,
όπως έκανε ο Σπούτνικ το 1957,
τον αντίκτυπο αυτής της περιπέτειας στον νου των ανθρώπων σε όλο τον κόσμο,
που επιχειρούν να αποφασίσουν
ποιον δρόμο πρέπει να ακολουθήσουν.
Πιστεύω πως το έθνος μας οφείλει να αφοσιωθεί στην επίτευξη, πριν το πέρας
της δεκαετίας, του στόχου της μετάβασης ενός ανθρώπου στη Σελήνη και της ασφαλούς
επιστροφής του στη Γη…
Ο Πρόεδρος το έθεσε ως εξής. Δεν θα πάει ένας άνθρωπος στη Σελήνη,
θα πάει όλο το έθνος, γιατί όλοι μας πρέπει να δουλέψουμε για να φτάσει εκεί.
ΟΧΙ ΜΟΝΟ ΛΟΓΙΑ: ΘΑ ΠΡΟΣΠΑΘΗΣΟΥΜΕ ΣΤ' ΑΛΗΘΕΙΑ ΝΑ ΠΑΕΙ ΑΝΘΡΩΠΟΣ ΣΤΗ ΣΕΛΗΝΗ
ΜΕΓΑΛΗ ΠΡΟΚΛΗΣΗ ΕΡΧΕΤΑΙ ΓΙΑ ΤΙΣ ΗΠΑ
Το μηχάνημα κατασκευάστηκε ειδικά για εκπαίδευση των αστροναυτών.
Απελευθερώνει πίδακες αέρα. Έτσι, μαθαίνουν να ελέγχουν τις κινήσεις τους
και στις τρεις διευθύνσεις ή σε οποιονδήποτε συνδυασμό τους.
ΠΡΙΝ Η NASA ΕΠΙΧΕΙΡΗΣΕΙ ΑΠΟΣΤΟΛΗ ΥΠΟ ΤΡΟΧΙΑ,
ΠΡΕΠΕΙ ΝΑ ΑΠΟΔΕΙΞΕΙ ΟΤΙ Η ΠΤΗΣΗ ΤΟΥ ΣΕΠΑΡΝΤ ΔΕΝ ΗΤΑΝ ΚΑΘΑΡΗ ΤΥΧΗ.
Ο ΓΚΑΣ ΓΚΡΙΣΟΜ ΕΠΙΛΕΓΕΤΑΙ ΓΙΑ ΝΑ ΓΙΝΕΙ Ο ΔΕΥΤΕΡΟΣ ΑΜΕΡΙΚΑΝΟΣ ΣΤΟ ΔΙΑΣΤΗΜΑ.
Καθώς κάνουν αυτές τις ασκήσεις, μια ταινία με τη γεωγραφία του κόσμου
προβάλλεται σε μια οθόνη, για να τους βοηθήσει να καταλαβαίνουν με μια ματιά
πού βρίσκονται στην αναπαριστώμενη πορεία τους.
Ο αστροναύτης είναι ο Βίρτζιλ Γκρίσομ.
Δυσκολεύεσαι να πιστέψεις ότι μπορεί όντως κάποτε
να δεις τον κόσμο μπροστά σου έτσι;
Η αλήθεια είναι πως δεν κάθομαι μέσα στο μηχάνημα
να με φαντάζομαι στα 160 χλμ. πάνω από τη Γη.
Ασχολούμαι με την άσκηση ελέγχου, κι αυτό είναι που μονοπωλεί
τη σκέψη μου, όχι το να ονειροπολώ.
Επανήλθαμε, λοιπόν, στα κεντρικά των ειδήσεων του ABC
στο Ακρωτήριο Κανάβεραλ.
ΤΖΟΥΛΣ ΜΠΕΡΓΚΜΑΝ ΕΙΔΗΣΕΙΣ ABC
Τρία λεπτά ως τη δεύτερη…
ΤΗΛΕΟΠΤΙΚΗ ΟΜΑΔΑ
…επανδρωμένη πτήση με τον Γκας Γκρίσομ…
ΕΚΤΟΞΕΥΣΗ ΛΙΜΠΕΡΤΙ ΜΠΕΛ 7
…στην κάψουλα επί του πυραύλου Ρεντστόουν με 25 μέτρα μήκος.
Από αυτήν τη στιγμή, όλα φαίνονται εντάξει.
Το περισκόπιο επανήλθε εντός.
Σε 15 δευτερόλεπτα.
ΕΠΙΚΟΙΝΩΝΙΑ ΜΕ ΤΗΝ ΚΑΨΟΥΛΑ
Δέκα, εννιά, οκτώ, επτά, έξι,
πέντε, τέσσερα, τρία, δύο, ένα.
Ανάφλεξη. Απογείωση.
ΓΚΡΙΣΟΜ: Ελήφθη. Εδώ Λίμπερτι Μπελ 7. Αρχίζει να μετράει ο χρόνος.
ΣΕΠΑΡΝΤ: Ακούγεσαι δυνατά και καθαρά, Χοσέ. Μη βάλεις τα κλάματα.
ΓΚΡΙΣΟΜ: Έγινε.
Όλα τα συστήματα εντάξει. Ο Γκας Γκρίσομ ακούγεται γεμάτος αυτοπεποίθηση σήμερα.
-Δυνατά και καθαρά. -Ελήφθη.
Λοιπόν, το καύσιμο εντάξει, γύρω στα 1,25 g.
Η πίεση της καμπίνας σχεδόν έτοιμη. Το οξυγόνο εντάξει.
Χρόνος πτήσης 6:17.
Η κάψουλα μπαίνει σε θέση τροχιάς.
482 ΧΛΜ.
Έχει φέρει το σκάφος σε θέση επανεισόδου,
δηλαδή το κωδωνοειδές έρχεται προς τα κάτω.
ΓΚΡΙΣΟΜ: Έχουμε καλό βαθμό πρόνευσης. Τα g αρχίζουν να ανεβαίνουν.
Τα g ανεβαίνουν. Είμαστε στα έξι.
Στα εννιά.
Κοντά στα δέκα.
Ο βαθμός πρόνευσης πέφτει στο επτά.
Εντάξει, βλέπω λίγα συμπυκνώματα. Όπως φαίνεται, ωστικό.
Ύψος 15 χλμ. Νιώθω καλά.
Ο χειρουργός πτήσης αναφέρει ότι ο Γκας Γκρίσομ πέρασε τα υψηλά g της πτήσης
κατά την επανείσοδο σε πολύ καλή κατάσταση.
ΓΚΡΙΣΟΜ: Σε θέση αλεξίπτωτου σταθεροποίησης.
Να το αλεξίπτωτο σταθεροποίησης.
Ετοιμάζομαι για πρόσκρουση.
U.S.S. RANDOLPH 480 ΧΛΜ. ΑΠΟ ΤΟ ΑΚΡΩΤΗΡΙΟ ΚΑΝΑΒΕΡΑΛ
Μας ενημέρωσαν ότι, στην επικοινωνία
με τον Γκας Γκρίσομ που είναι στο νερό, είπε στα ελικόπτερα παραλαβής του
ότι σκοπεύει να κάνει πλήρη έλεγχο, να βεβαιωθεί πως όλα είναι εντάξει
στο πιλοτήριο, πριν ανοίξει την πόρτα της κάψουλας για να βγει.
Ο αστροναύτης Βίρτζιλ Γκρίσομ έχει βγει από την κάψουλα,
κολυμπάει στο νερό.
Η κάψουλα φαίνεται να βυθίζεται…
κι υπάρχει ο φόβος να βυθιστεί εντελώς
μέσα στο νερό.
Δυο ελικόπτερα πετούν πολύ κοντά στον αστροναύτη
και στην κάψουλα.
Το ελικόπτερο κρατάει την ίδια την κάψουλα.
Ελέγχουν και τον Γκρίσομ, μα αυτήν τη στιγμή το ελικόπτερο
έχει δεμένη την κάψουλα και την κρατά.
Το ελικόπτερο πετάει από πάνω και κρατάει την κάψουλα.
Η κάψουλα βυθιζόταν αρκετά στο νερό, και γι' αυτόν τον λόγο
ο Βίρτζιλ Γκρίσομ βγήκε από την κάψουλα.
Το ελικόπτερο πετάει πολύ κοντά στην κάψουλα
και τώρα πάει δίπλα της.
Θα πρέπει να κρατήσουν την κάψουλα ψηλά και να δέσουν και τον Γκρίσομ.
Η κάψουλα έπεσε.
Η κάψουλα έπεσε από το ελικόπτερο.
Ξαναέπεσε στο νερό.
Το να προλάβουν να την ξαναπιάσουν πριν βυθιστεί
θα είναι δύσκολο πλέον.
Ο Γκρίσομ κόντευε να πνιγεί.
Είχε ξεχάσει να κλείσει μια από τις βαλβίδες εισόδου
οξυγόνου της στολής.
Προσπαθούν να δέσουν τον Βίρτζιλ Γκρίσομ…
και φαίνεται πως ο Γκρίσομ ανεβαίνει τώρα, ανεβάζουν τον Γκρίσομ
από το νερό. Και να τος. Φαίνεται τώρα.
Είναι γύρω στα έξι χιλιόμετρα από εμάς και τον ανεβάζουν.
Κι ο Γκρίσομ είναι σώος και ασφαλής μέσα στο ελικόπτερο, μετά τη βουτιά του
όταν άρχισε να βουλιάζει η κάψουλα.
Ανακεφαλαιώνοντας σύντομα, είχαμε μια δεύτερη επιτυχή εκτόξευση
ενός Αμερικανού αστροναύτη. Προφανώς, δεν ήταν τόσο επιτυχής
όσο η πρώτη, καθώς η κάψουλα χάθηκε κατά την παραλαβή.
Όμως, ήταν επιτυχής ως προς το σημαντικότερο ζητούμενό της.
Την παραλαβή του ίδιου του αστροναύτη, του πιλότου της Πολεμικής Αεροπορίας
Βίρτζιλ Γκρίσομ.
Ήταν η πρώτη φορά που στην κάψουλα
είχαν βάλει πόρτα που άνοιγε από μέσα.
Το επίμαχο ζήτημα ήταν κατά πόσο είχε πανικοβληθεί
κι ήθελε να βγει έξω, και πάτησε το κουμπί,
προκαλώντας αυτήν την καταστροφή. Ή αν, από αδεξιότητα,
το πάτησε κατά λάθος με κάποιον τρόπο.
Σε κάθε περίπτωση, ήταν μεγάλο ατόπημα.
Ο Πρόεδρος κάλεσε τον αστροναύτη, τον πιλότο Βίρτζιλ Γκας Γκρίσομ.
ΚΕΝΕΝΤΙ: Ήθελα να σου δώσω συγχαρητήρια.
Παρακολούθησα την πτήση σου στην τηλεόραση κι είμαι πανευτυχής
που τα κατάφερες σώος.
ΓΚΡΙΣΟΜ: Μάλιστα, κύριε. Είμαι σώος.
Μόλις με ενημέρωσαν ότι χάσαμε την κάψουλα και την κάμερα με την κασέτα.
Ναι, αλλά έμαθα πως τα πήγατε πολύ καλά, κι είμαστε όλοι πολύ χαρούμενοι
που όλα πήγαν καλά κι είσαι ασφαλής.
Τον Γκρίσομ τον έσωσε ο Κένεντι.
Δεν θα άφηνε τη δεύτερη πτήση της προεδρίας του να καταγραφεί
ως φιάσκο.
Συμφωνήθηκε από κοινού να πουν,
"Βασικά, η πτήση του Γκας ήταν όντως επιτυχής.
"Στο τέλος είχε ένα θεματάκι."
Ξεκίνησα την κίνηση πρόνευσης κι εκτροπής
για να τσεκάρω το σύστημα ελέγχου, και με εντυπωσίασε τόσο πολύ
η θέα απ' έξω, που δυσκολευόμουν να ελέγξω…
Δυσκολευόμουν να συγκεντρωθώ στα όργανα,
όλο ήθελα να κοιτάω έξω.
Εσείς εκεί.
Τι συνέβη με τη φουσκωτή λέμβο, Γκας; Έπρεπε να βγεις πολύ γρήγορα;
Ποια είναι η διαδικασία;
Έβγαλα την κάσκα μου, τις ζώνες πρόσδεσης και κάλεσα τα ελικόπτερα,
είπα ότι ετοιμαζόμουν να βγω.
Οπότε, ήμουν έτοιμος και τους περίμενα, στο κάθισμά μου.
Καθόμουν ήσυχα ήσυχα και ξαφνικά
άνοιξε η πόρτα, κοίταξα πάνω κι έβλεπα μόνο ουρανό,
και το νερό άρχισε να μπαίνει.
Σίγουρα, αυτό ήταν το μεγαλύτερο σοκ για μένα, όταν άνοιξε η πόρτα.
-Από εδώ. -Έχεις αίσθηση
πόση ώρα πέρασε από το άνοιγμα της πόρτας
-μέχρι να γεμίσει η κάψουλα; -Κάποιος σου είπε,
"Βγες γρήγορα από την μπιπ την κάψουλα."
-Ειπώθηκε αυτό; -Εκτός από την πόρτα,
ποια άλλα πράγματα…
Έχετε κάποια εξήγηση για το πώς άνοιξε η πόρτα;
Υπάρχει περίπτωση να πιέσατε κατά λάθος το κουμπί;
Είμαι πολύ σίγουρος ότι δεν το πίεσα.
Διότι δεν είναι καθόλου εύκολα προσβάσιμο.
Το NBC παρουσίασε τη συνέντευξη τύπου του Βίρτζιλ Γκρίσομ, αστροναύτη Μέρκιουρι,
ο οποίος χθες έγινε ο δεύτερος Αμερικανός που πήγε στο διάστημα.
ΟΙ ΣΟΒΙΕΤΙΚΟΙ ΕΣΤΕΙΛΑΝ ΔΥΟ ΑΝΘΡΩΠΟΥΣ ΣΕ ΤΡΟΧΙΑ ΓΥΡΩ ΑΠΟ ΤΗ ΓΗ.
ΤΩΡΑ, Η NASA ΘΑ ΕΠΙΧΕΙΡΗΣΕΙ ΤΗΝ ΠΡΩΤΗ ΕΠΑΝΔΡΩΜΕΝΗ ΥΠΟ ΤΡΟΧΙΑ ΠΤΗΣΗ.
Ο ΚΙΝΔΥΝΟΣ ΜΙΑΣ ΚΑΤΑΣΤΡΟΦΙΚΗΣ ΑΠΟΤΥΧΙΑΣ ΕΙΝΑΙ ΥΨΗΛΟΤΕΡΟΣ ΑΠΟ ΠΟΤΕ.
ΚΕΝΤΡΟ ΕΡΕΥΝΩΝ ΛΑΝΓΚΛΕΪ
Έχουν επιλεγεί δυο ομάδες πιλότων
για την πρώτη επανδρωμένη υπό τροχιά πτήση του Προγράμματος Μέρκιουρι.
Έχει επιλεγεί ο Τζον Χ. Γκλεν
για την πρώτη πτήση, με τον Σκοτ Κάρπεντερ σε εφεδρεία.
Έχουμε περάσει εκτενή εκπαίδευση, όπως γνωρίζετε καλά.
Με πολλά νέα και διαφορετικά πράγματα. Κι όσο το περνούσαμε όλο αυτό,
προσπαθούσα να το μοιράζομαι με την οικογένειά μου,
όποτε γυρνούσα από κάθε δραστηριότητα.
Μάλιστα, αυτό κάνουμε κάθε φορά που γυρίζω από ταξίδι.
Λέμε τα νέα μας, όχι μόνο τα δικά μου,
αλλά και τα νέα της Άνι και των παιδιών.
Σίγουρα θα έχετε αναλογιστεί το ενδεχόμενο
να μην πάει καλά, να μη γυρίσετε.
Αν συνέβαινε αυτό, πώς θα θέλατε
να σας θυμάται ο γιος σας;
Η ερώτησή σας είναι εξαιρετικά ενδιαφέρουσα.
Είναι.
Όλοι μας έχουμε κάποια ταλέντα.
Στο χέρι μας είναι να αξιοποιούμε αυτά τα ταλέντα στο μέγιστο.
Αν μπορούσα να αφήσω μια τέτοια κληρονομιά, ότι αξιοποίησα τα ταλέντα μου
στον μέγιστο βαθμό που μπορούσα όσο ζούσα,
είναι η καλύτερη ανάμνηση που μπορεί να αφήσει κανείς.
ΣΤΕΛΝΟΥΜΕ ΕΛΠΙΔΑ ΚΑΙ ΠΡΟΣΕΥΧΕΣ ΓΙΑ ΕΛΕΥΘΕΡΙΑ ΣΤΟΝ ΤΖΟΝ ΓΚΛΕΝ
Στην πόλη το κλίμα εντείνεται, ίσως περισσότερο από κάθε άλλη φορά.
ΦΙΛΙΑ 7
Το μεγάλο ερώτημα που πλανάται γύρω από την αυριανή εκτόξευση
του αστροναύτη Τζον Γκλεν σε τροχιά τριπλής περιφοράς της Γης είναι ο καιρός.
Ο καιρός εδώ, στο σημείο εκτόξευσης, και στην περιοχή του Ατλαντικού
όπου τα πλοία του Ναυτικού πρόκειται να βρουν τον Γκλεν μετά την πτήση.
Ο Τζον Γκλεν ετοιμαζόταν για την πτήση του,
θα ήταν ο πρώτος Αμερικανός σε τροχιακή πτήση.
Η πτήση ήταν να γίνει τον Φεβρουάριο. Τέσσερις ή πέντε πτήσεις
αναβλήθηκαν λόγω καιρού.
Ο Γκλεν ήταν πάνω στη μύτη του πυραύλου επί πεντέμισι ώρες,
περιμένοντας να φτιάξει ο καιρός.
Τελικά, ο καιρός δεν έφτιαξε, κι η πτήση ακυρώθηκε.
Έχουμε μια ανακοίνωση.
ΚΑΛΗ ΕΠΙΤΥΧΙΑ ΓΚΛΕΝ!
Η εκτόξευση σκάφους του Προγράμματος Μέρκιουρι σε τροχιακή πτήση
σήμερα αναβλήθηκε, λόγω έντονης συννεφιάς στην περιοχή της εκτόξευσης.
Και τότε, ο Λίντον Τζόνσον, που ήταν αντιπρόεδρος
κι είχε οριστεί επίσημος υπεύθυνος
του προγράμματος, να έχει κάτι να ασχολείται κι ο αντιπρόεδρος,
έπαθε ένα οξύ σύνδρομο στέρησης δημοσιότητας.
Κι ήταν αποφασισμένος να πάει μέσα στο σπίτι των Γκλεν
και να παρηγορήσει την Άνι Γκλεν μπροστά στις τηλεοπτικές κάμερες
για το μαρτύριο που υπέστη αναμένοντας να δει
αν ο άντρας της θα πήγαινε στο διάστημα
ή θα πετιόταν σαν βλήμα πυροβόλου.
Εδώ στην οικία Γκλεν επικρατεί απογοήτευση, ασφαλώς.
Η κυρία Γκλεν περίμενε με ανυπομονησία το σημερινό, όπως όλοι μας.
Αναμένει επόμενη ημερομηνία εκτόξευσης, που δεν έχει ανακοινωθεί.
Όπως βλέπετε, πολλοί δημοσιογράφοι, γείτονες
κι απλοί παρατηρητές έχουν μαζευτεί εδώ.
Όμως η Άνι Γκλεν την έτρεμε αυτήν την επίσκεψη.
Το θέμα ήταν, και σχεδόν κανείς δεν το γνώριζε,
ότι έπασχε από έντονο τραυλισμό.
Οπότε, έστελνε απαντήσεις κι έλεγε, "Όχι, ευχαριστώ πολύ.
"Να μην έρθει ο αντιπρόεδρος. Είναι πολύ προσωπική στιγμή για μένα."
Δεν τον έβαζε σπίτι της με τίποτα.
Κι αυτός ήταν ήδη σε μια λιμουζίνα έξι τετράγωνα πιο πέρα
και περίμενε να γίνει δεκτός από τη σύζυγο του διαστημάνθρωπου.
Και ξαφνικά, ο Γκλεν έχει πάει στον χώρο προετοιμασίας και βγάζει τη στολή του,
και μπουκάρουν μέσα κάτι γαλονάδες της NASA
και λένε, "Τζον, θέλουμε τη βοήθειά σου, έχουμε θεματάκι με τη γυναίκα σου."
"Με τη γυναίκα μου;" ρωτάει.
Και του λένε, "Δεν αφήνει τον αντιπρόεδρο να πάει.
"Να της πεις να αφήσει τον αντιπρόεδρο των ΗΠΑ
"να πάει σπίτι της να την παρηγορήσει." Κι ο Γκλεν παίρνει τηλέφωνο
και της λέει, "Άκου, αν δεν θες να έρθει ο αντιπρόεδρος,
"αν δεν θες να έρθει ο Πρόεδρος, τότε δεν θα έρθει κανείς!"
Με αυτήν την κίνηση, ο Γκλεν είχε σοβαρές πιθανότητες να χάσει την πτήση του.
Ο Τζέιμς Γουέμπ, τότε νέος διοικητής της NASA,
ήθελε να τον αντικαταστήσει κατευθείαν.
Θεωρούσε ότι δεν έπαιζε ομαδικά.
Τον έσωσε το ότι κάποιοι υφιστάμενοι του Γουέμπ
είπαν αμέσως, "Οι αστροναύτες έχουν τις διαφορές τους.
"Έχουν πολλές κόντρες.
ΜΕΤΑΓΩΓΙΚΟ ΒΑΝ
"Μα μπροστά σε κάτι τέτοιο, θα συσπειρωθούν,
"ως πιλότοι που υπηρετούν στην ίδια μονάδα, και θα επαναστατήσουν.
"Και απλώς, δεν θα έχεις τρόπο να το συνεχίσεις."
20 ΦΕΒΡΟΥΑΡΙΟΥ 1962 ΤΡΕΙΣ ΕΒΔΟΜΑΔΕΣ ΜΕΤΑ
Να κι ο πιλότος Γκλεν, μόλις βγήκε.
ΧΕΡΜΠΕΡΤ ΚΑΠΛΟΟΥ ΕΙΔΗΣΕΙΣ NBC
Κρατά το φορητό κλιματιστικό στο αριστερό του χέρι, το πάει στο δεξί
και πάλι στο αριστερό. Περνάει μπροστά
από το φορτηγό, πάει στην Εξέδρα Εκτόξευσης 14.
Μπαίνει στον ανελκυστήρα, τον ακολουθεί ο δρ Ντάγκλας,
ο τεχνικός στολών Σμιτ, ο αστροναύτης Ντικ Σλέιτον.
ΤΖΟΥΛΣ ΜΠΕΡΓΚΜΑΝ
Στις 2:00 π.μ. ώρα Ανατολικής Ζώνης, ξύπνησαν σήμερα τον Τζον Γκλεν
για να προετοιμαστεί για την αποστολή.
Η δεύτερη προσπάθεια να εκτοξευτεί ο πρώτος άνθρωπος του ελεύθερου κόσμου
σε τροχιακή αποστολή τριών περιφορών της υφηλίου.
Δεν βρίσκω λόγια, πέραν των τετριμμένων. Η ένταση κορυφώνεται στο Κανάβεραλ.
ΓΟΥΟΛΤΕΡ ΚΡΟΝΚΑΪΤ ΕΙΔΗΣΕΙΣ CBS
Έχει ξανακουστεί τόσες φορές αυτή η φράση, αλλά δεν ξέρω κάποια περίσταση
που να ταιριάζει όσο στην προκειμένη.
-Έλεγχος κατάστασης, συμπίεση; -Εντάξει.
-Υγρό οξυγόνο; -Αναβοσβήνει, η υψηλή ένδειξη;
-Εντάξει. -Ανάκληση ομφαλικής σύνδεσης τώρα;
-Υπεύθυνος πεδίου; -Εντάξει, προχωράμε.
-Κάψουλα Μέρκιουρι; -Εντάξει!
-Σε 15 δεύτερα. Θεέ μου, φύλαξε την πτήση. -Ο Θεός μαζί σου, Τζον Γκλεν.
Λιγότερα από 30 δευτερόλεπτα στην αντίστροφη μέτρηση.
Περάσαμε τα δέκα δευτερόλεπτα.
-Σε δέκα δευτερόλεπτα. -Δέκα, εννιά, οκτώ, επτά,
έξι, πέντε, τέσσερα, τρία…
ΟΙΚΙΑ ΤΖΟΝ ΓΚΛΕΝ ΑΡΛΙΝΓΚΤΟΝ, ΒΙΡΤΖΙΝΙΑ
…δύο, ένα, μηδέν, ανάφλεξη.
Απογείωση!
Ο πύραυλος Άτλας απογειώθηκε από την εξέδρα
και ανεβαίνει σταθερά στον ουρανό.
Ο Τζον Γκλεν ξεκίνησε την πρώτη τροχιακή πτήση του γύρω από τη Γη.
Η ώρα απογείωσης ήταν 9:47.
ΡΑΛΦ ΡΕΝΙΚ WTVJ ΜΑΪΑΜΙ
Καθώς το σκάφος χάθηκε από τον ορίζοντα της Φλόριντα,
εντοπίστηκε από τον ιχνηλατικό σταθμό των Βερμούδων.
Η φωνή του Τζον Γκλεν ακουγόταν δυνατά και καθαρά.
Ο ήλιος ανατέλλει πίσω μου στο περισκόπιο,
ένα υπέροχο, υπέροχο κόκκινο χρώμα. Όβερ.
Ελήφθη.
Ο ΤΖΟΝ ΓΚΛΕΝ ΞΕΚΙΝΑΕΙ ΤΗΝ ΠΡΩΤΗ ΑΠΟ ΤΙΣ ΤΡΕΙΣ ΠΕΡΙΦΟΡΕΣ ΤΗΣ ΓΗΣ.
ΕΙΝΑΙ 64 ΧΛΜ. ΒΑΘΥΤΕΡΑ ΣΤΟ ΔΙΑΣΤΗΜΑ ΑΠΟ Ο,ΤΙ ΒΡΕΘΗΚΕ ΠΟΤΕ ΑΜΕΡΙΚΑΝΟΣ.
ΝΤΑΛΑΣ ΤΑΟΥΝΣΕΝΤ ΡΑΔΙΟΦΩΝΟ CBS
Ακριβώς 63 λεπτά πριν, ο Τζον Γκλεν έφυγε από το Ακρωτήριο Κανάβεραλ.
Κινείται με 28.235 χλμ. την ώρα, σε απόσταση που κυμαίνεται
από 160 έως 250 χλμ. από την επιφάνεια της Γης.
ΣΤΑΘΜΟΣ ΓΚΡΑΝΤ ΣΕΝΤΡΑΛ ΝΕΑ ΥΟΡΚΗ
-Πήγατε στη δουλειά σήμερα; -Ναι, πήγα.
Μας άφησαν να το δούμε από την εταιρεία.
Μπράβο τους. Υποθέτω, δεν θα περίμεναν να δουλέψετε και πολύ σήμερα.
Όχι σήμερα. Είναι πιο σημαντικό από τη δουλειά, είπαν.
1η ΠΕΡΙΦΟΡΑ
Εδώ ΦΙΛΙΑ 7, θα προσπαθήσω να περιγράψω τι βλέπω.
Είμαι μέσα σε έναν μεγάλο όγκο πολύ μικρών σωματιδίων
που λάμπουν τρομερά, λες και φωτοβολούν.
Δεν έχω ξαναδεί τέτοιο πράγμα.
Είναι τριγύρω, έρχονται πάνω στην κάψουλα…
κι είναι σαν αστεράκια, σαν να πέφτει βροχή από αστεράκια.
Σίγουρα ήταν κάποιου είδους σωματίδια, σωματίδια που αντανακλούσαν
το ηλιακό φως υπό κάποια γωνία.
Ήταν πανέμορφα.
Είναι χιλιάδες, στην κυριολεξία.
Μήπως όμως προέρχονταν από την κάψουλα; Αυτό θα ήταν ανησυχητικό.
ΓΚΛΕΝ: Εδώ ΦΙΛΙΑ 7.
Δεν νομίζω ότι ήταν από τους κινητήρες του συστήματος ελέγχου. Όβερ.
Στροβιλίζονταν γύρω από την κάψουλα σαν αβαρή διαμάντια.
Σαν μπιζουδάκια, όχι; Ήταν μάλλον σαν πυγολαμπίδες.
Τώρα που έφυγα από το φως του ήλιου, εξαφανίστηκαν.
ΞΕΚΙΝΑ Η 2η ΠΕΡΙΦΟΡΑ. ΣΤΟ ΕΔΑΦΟΣ ΒΛΕΠΟΥΝ ΠΕΡΙΕΡΓΗ ΕΝΔΕΙΞΗ
ΣΤΟ ΣΥΣΤΗΜΑ ΠΡΟΣΓΕΙΩΣΗΣ: ΠΙΘΑΝΗ ΒΛΑΒΗ ΘΕΡΜΙΚΗΣ ΑΣΠΙΔΑΣ.
Ο ΓΚΛΕΝ ΔΕΝ ΜΑΘΑΙΝΕΙ ΤΟΝ ΠΙΘΑΝΟ ΚΙΝΔΥΝΟ ΣΤΗΝ ΕΠΑΝΕΙΣΟΔΟ.
Αναγωγή δεδομένων προς πτήση.
Σας ακούμε.
Όταν πας στον σάκο προσγείωσης κι ανάβει ένδειξη
που δείχνει διπλή δυσλειτουργία,
σημαίνει ότι κι η εφεδρική διάταξη έχει ενεργοποιηθεί.
Αλλά μπορεί να ανάψει είτε κόκκινο είτε πράσινο λαμπάκι.
Το ξέρω. Ό,τι λαμπάκι κι αν ανάψει,
θα σημαίνει ότι έχουμε δυο προβλήματα.
ΦΙΛΙΑ 7, έχουμε μια ένδειξη…
ΔΕΥΤΕΡΗ ΠΕΡΙΦΟΡΑ
…στο κέντρο, στον τομέα 51,
για άνοιγμα του σάκου προσγείωσης. Θεωρούμε ότι πρόκειται για ψευδή ένδειξη.
ΙΜΑΝΤΕΣ - ΘΕΡΜΙΚΗ ΑΣΠΙΔΑ ΘΩΡΑΚΑΣ ΠΡΟΣΚΡΟΥΣΗΣ
ΣΑΚΟΣ ΠΡΟΣΓΕΙΩΣΗΣ
ΑΝΟΙΓΜΑ ΚΥΡΙΟΥ ΑΛΕΞΙΠΤΩΤΟΥ 3,2 ΧΛΜ. ΤΑΧΥΤΗΤΑ ΠΡΟΣΘΑΛΑΣΣΩΣΗΣ ΚΑΨΟΥΛΑΣ
Αν είχε ανοίξει ο σάκος προσγείωσης, δεν θα μπορούσε να το δει.
Ούτε με το περισκόπιο. Αφού θα ήταν ακριβώς από πίσω του.
Αν είχε ανοίξει, τότε η θερμική ασπίδα θα ήταν ελεύθερη,
κι ίσως να έβγαινε κατά την επανείσοδο.
Αν έβγαινε η θερμική ασπίδα…
θα ψηνόταν σαν μπριζόλα μέσα στην κάψουλα.
Όταν το σκάφος αρχίζει να μπαίνει σε πιο πυκνή ατμόσφαιρα,
η θερμοκρασία, που λέγαμε, μπορεί να ανέβει στους 1.600 βαθμούς.
Αυτό θα συμβεί σε ύψος περίπου 40 χλμ.
Και τότε το σκάφος θα κινείται με ταχύτητα 28.000 χλμ. την ώρα περίπου.
Το σκάφος θα υποστεί τόσο υψηλή θερμοκρασία για περίπου δύο λεπτά.
Και το πρόβλημα θα είναι ότι, αν την απορροφήσει η θερμική ασπίδα,
που είναι φτιαγμένη από κάποιο ειδικό συνθετικό υλικό…
τότε θα καεί.
ΤΡΙΤΗ ΠΕΡΙΦΟΡΑ
Μπορείτε να τον ενημερώσετε, Λάινους;
Ελήφθη, θα το κάνουμε.
Επτά, εδώ Ακρωτήριο. Όβερ;
Δεν ξέρουμε αν έχει ανοίξει ο σάκος προσγείωσης.
ΑΛΑΝ ΣΕΠΑΡΝΤ
Θεωρούμε πολύ πιο ασφαλές να κάνεις επανείσοδο με το ανασχετικό σύστημα.
Σε αυτήν τη φάση, δεν βλέπουμε κάποια δυσκολία σε τέτοια επανείσοδο. Όβερ.
Εδώ ΦΙΛΙΑ 7.
Για ποιον λόγο να γίνει αυτό; Έχετε κάποιον λόγο; Όβερ.
ΚΕΝΤΡΟ: Αυτήν τη στιγμή, όχι. Είναι απόφαση της ομάδας πτήσης.
Υπήρξε κάποιο πρόβλημα με τον εξοπλισμό θερμικής ασπίδας
πάνω από τη Χαβάη και επέλεξαν προληπτικά να παραμείνει
ο εξοπλισμός θερμικής ασπίδας μαζί με το ανασχετικό σύστημα για λίγο,
για να βεβαιωθούν ότι οι ενδείξεις που είχαν ήταν ψευδείς.
Εξοπλισμός θερμικής ασπίδας κι ανασχετικό σύστημα παρέμειναν στην κάψουλα, λοιπόν.
-Και λήφθηκαν μέτρα προφύλαξης. -Εδώ ΦΙΛΙΑ 7,
αφού είναι έτσι, μπαίνω σε θέση επανεισόδου.
Το ανασχετικό σύστημα που αναφέρουμε είναι φρένα, στην ουσία.
Η κάψουλα του Γκλεν ήταν στο διάστημα με την αμβλεία και μεγάλη μπροστινή όψη,
και τα ανασχετικά είναι επί αυτής της αμβλείας όψης.
Αυτό που κάνουν είναι ότι δημιουργούν αντίστροφη ώθηση,
επιβραδύνοντας την κάψουλα και μειώνοντας την ταχύτητά της
κάτω από την τροχιακή ταχύτητα,
κι η κάψουλα αρχίζει να ξαναμπαίνει στην ατμόσφαιρα.
Καλώς, ελήφθη. Επαναφέρω χειροκίνητα το περισκόπιο.
Ο ίδιος είναι σε καλή κατάσταση, ετοιμάζεται να πυροδοτήσει τα ανασχετικά,
για να ξεκινήσει τη μεγάλη κάθοδο προς τον Ατλαντικό.
Πέντε, τέσσερα, τρία, δύο, ένα, πυρ.
Ελήφθη, πυροδοτήθηκαν τα ανασχετικά.
Αν πυροδοτήθηκαν, λέει;
Φαίνεται πως επιστρέφω προς τη Χαβάη.
ΟΤΑΝ Η ΚΑΨΟΥΛΑ ΕΠΑΝΕΙΣΕΡΧΕΤΑΙ ΣΤΗΝ ΑΤΜΟΣΦΑΙΡΑ ΤΗΣ ΓΗΣ
ΑΠΟ ΤΟ ΥΨΟΣ ΤΗΣ ΤΡΟΧΙΑΣ, Η ΥΨΗΛΗ ΘΕΡΜΟΤΗΤΑ ΔΕΝ ΕΠΙΤΡΕΠΕΙ ΤΗΝ ΕΠΙΚΟΙΝΩΝΙΑ
ΓΙΑ ΤΡΙΑ ΛΕΠΤΑ.
Επτά, εδώ Ακρωτήριο. Όβερ;
Ακούω, Ακρωτήριο, αλλά χάνεστε.
Σου συστήνουμε να…
Το ΦΙΛΙΑ 7 τώρα μπαίνει στην ατμόσφαιρα,
πάνω από την Ανατολική Ακτή της Φλόριντα.
Είναι πάνω από τη Φλόριντα
κι αυτήν τη στιγμή δεν υπάρχει επικοινωνία με τον Τζον Γκλεν.
Βλέπω μια λευκή αμμουδιά…
Επτά, εδώ Ακρωτήριο, λαμβάνεις; Όβερ.
ΣΟΡΤΙ ΠΑΟΥΕΡΣ ΥΠΕΥΘΥΝΟΣ ΔΗΜΟΣΙΩΝ ΥΠΟΘΕΣΕΩΝ
Το σκάφος Μέρκιουρι είναι σε διαδικασία επανεισόδου αυτήν την ώρα.
Επτά, εδώ Ακρωτήριο, λαμβάνεις; Όβερ.
Δεν έχουμε επικοινωνία αυτήν τη στιγμή.
Αναμένουμε τη συγκλονιστική στιγμή που θα ακούσουμε ότι το κύριο αλεξίπτωτο
έχει ανοίξει και τον μεταφέρει με ασφάλεια στη Γη.
ΦΙΛΙΑ 7, εδώ Ακρωτήριο, λαμβάνεις;
Εδώ ΦΙΛΙΑ 7. Πύρινη λαίλαπα εδώ έξω.
ΚΕΝΤΡΟ: Επτά, εδώ Ακρωτήριο, ποια η γενική σου κατάσταση;
-Νιώθεις καλά; -ΓΚΛΕΝ: Η κατάστασή μου είναι καλή,
μα μιλάμε για φοβερή πύρινη λαίλαπα.
Μεγάλα μέρη των ανασχετικών ξεκόλλησαν εντελώς.
Δεν έχει φανεί ακόμη το αλεξίπτωτο σταθεροποίησης,
που, καθώς φαίνεται, ανοίγει στα 12 χλμ. περίπου.
Το αλεξίπτωτο είναι εντάξει, έχει ανοίξει μερικώς,
στα τρία χιλιόμετρα. Κι έχουμε άψογο αλεξίπτωτο.
Το αλεξίπτωτο είναι μια χαρά.
Το αντιτορπιλικό έχει οπτική επαφή με το αλεξίπτωτο και την κάψουλα.
Έχουν επικοινωνία. Ελήφθη.
Θα πέσει στο νερό σε 20 δευτερόλεπτα περίπου, αν κάναμε σωστή εκτίμηση.
Το ΦΙΛΙΑ 7 ετοιμάζεται για πρόσκρουση.
Αυτήν τη στιγμή, το αντιτορπιλικό Νόα πλησιάζει την κάψουλα.
Οπότε, μέσα σε πολύ λίγα λεπτά, θα πρέπει να λάβουμε ενημέρωση
για την παραλαβή του Τζον Γκλεν από το ΦΙΛΙΑ 7.
Έχουμε κι άλλη ενημέρωση από τον σμήναρχο Πάουερς. Τον ακούμε.
Περισυνέλεξαν το σκάφος από το νερό
ένα λεπτό μετά τις τρεις και εναποτέθηκε στο κατάστρωμα
τέσσερα λεπτά μετά τις τρεις το απόγευμα,
ώρα Ανατολικής Ζώνης.
Σύμφωνα με τον ανταποκριτή μας, Ντέιβ Νίκολς, στο Άρλινγκτον…
ΜΠΙΛ ΣΑΝΤΕΛ ΕΙΔΗΣΕΙΣ ABC
…στο σπίτι του Γκλεν.
Η κυρία Γκλεν θα εμφανιστεί δημόσια για πρώτη φορά σήμερα.
Είναι πολλά που θα θέλαμε να πούμε…
ΣΥΖΥΓΟΣ ΤΖΟΝ ΓΚΛΕΝ
…αλλά θέλω να πω σε όλους ότι αυτή ήταν η πιο καταπληκτική μέρα
για την οικογένειά μου και είμαστε…
είμαστε πολύ περήφανοι για τον μπαμπά μας,
για την ομάδα Μέρκιουρι…
για όλους όσοι συνέβαλαν στη σημερινή επιτυχία.
Κάθε περιφορά διήρκησε περίπου 89 λεπτά.
Έγιναν τρεις περιφορές. Αναμφίβολα, ήταν οι πιο επεισοδιακές
τέσσερις ώρες και 50 λεπτά της ζωής του όλης.
ΤΖΟΝ ΓΚΛΕΝ ΑΝΑΦΟΡΑ ΑΠΟΣΤΟΛΗΣ
Ίσως μπορούσα να είχα ενημερωθεί λίγο νωρίτερα
και λίγο πληρέστερα για το ζήτημα με τη θερμική ασπίδα,
που νόμιζαν ότι ίσως είχε αποκαλυφθεί.
Προφανώς, έγινε πολύ εκτενής συζήτηση επ' αυτού,
την οποία δεν γνώριζα. Κι αν γνώριζα
ότι ενδεχομένως υπήρχε τέτοιο πρόβλημα,
θα είχα τον νου μου να κοιτάζω για εξογκώματα
στην κάψουλα ή για οτιδήποτε θα βοηθούσε να καταλάβουμε την κατάσταση.
Δικαιολογημένα με άφησαν στο σκοτάδι ως προς αυτό.
Τι κάνετε; Πώς λέγεστε;
Λέγομαι Όλιβερ Γουάιτινγκ κι είμαι Βρετανός υπήκοος.
Αυτό είναι αρκετά προφανές. Τι γνώμη έχετε…
-Νομίζω ότι… -…για όσα πέτυχαν σήμερα
οι ΗΠΑ κι ο ελεύθερος κόσμος;
Πιστεύω ότι είναι από τις σπουδαιότερες επιστημονικές εξελίξεις
που έλαβαν χώρα στη ζωή όλων μας εδώ
σε αυτόν τον αχανή χώρο.
Και θα ήθελα να πω κάτι, αν μου επιτρέπετε.
-Ναι, παρακαλώ. -Θέλω να πω το εξής.
Πιστεύω ότι στη σημερινή επιστημονική εποχή,
έχουμε συρρικνώσει την επιφάνεια της Γης με τέτοιον τρόπο,
που πια λογίζεται ως μονάδα,
δεν μπορούμε να τη βλέπουμε αλλιώς, εύχομαι να μην την ξαναδούμε αλλιώς.
23 ΦΕΒΡΟΥΑΡΙΟΥ 1962 ΚΟΚΟΑ ΜΠΙΤΣ, ΦΛΟΡΙΝΤΑ
ΤΖΟΝ ΓΚΛΕΝ ΚΑΛΩΣ ΗΡΘΕΣ ΣΤΗ ΓΗ
Ο Τζον Γκλεν γύρισε σήμερα στη Φλόριντα, όπου τον υποδέχτηκε η οικογένειά του.
ΚΑΛΩΣ ΗΡΘΑΤΕ, ΑΣΤΡΟΝΑΥΤΕΣ
ΟΙ ΠΡΟΣΕΥΧΕΣ ΜΑΣ ΕΙΣΑΚΟΥΣΤΗΚΑΝ
Ο Τζον Γκλεν τώρα επισημαίνει
λεπτομέρειες για την κάψουλα στον Πρόεδρο Κένεντι.
Κανονικά, τα ανασχετικά απορρίπτονται μετά την πυροδότηση.
Όμως, υπήρχε κάποια ένδειξη στο κέντρο ότι η θερμική ασπίδα
ίσως είχε αποκαλυφθεί, κι αν είχε συμβεί αυτό,
εννοείται πως θα διαλυόταν ολόκληρη
και θα καιγόταν.
Οπότε, αυτό ήταν πολύ… Ήταν ενδιαφέρουσα επιστροφή.
Ήταν κάπως σαν να…
Πέρα από κάποιες απαντήσεις, η πτήση του Γκλεν γέννησε κι ερωτήματα,
όπως το μυστήριο των φωτεινών σωματιδίων,
-που ανέφερε ότι έβλεπε με κάθε ανατολή. -Το μόνο που μπορώ να πω για αυτά
είναι ότι τα παρατήρησα. Τα έβλεπα για περίπου…
Από το πρώτο φως του ήλιου και για ένα χρονικό διάστημα…
περίπου τρεισήμισι, τεσσάρων λεπτών.
Σε αυτό το χρονικό διάστημα, τα παρατήρησα πολύ.
Ήταν πολύ φωτεινά, με κιτρινωπό πράσινο χρώμα.
Και όταν ο Τζορτζ Ραλφ, ο ψυχίατρός μας, το άκουσε αυτό,
είπε, "Και τι σου είπαν, Τζον;"
1η ΜΑΡΤΙΟΥ 1962 ΝΕΑ ΥΟΡΚΗ
Παιδιά, καθόμουν Το πρωί και σκεφτόμουν
Έλεγα, δεν υπάρχει κανείς Τον κόσμο να γύρισε φορές τρεις
Μα ο Τζον Γκλεν τον γύρισε
Ναι, τον γύρισε
Προς τιμήν του Γκλεν, του πρώτου Αμερικανού που μπήκε
σε τροχιά, έγινε παρέλαση με κομφετί.
ΚΑΛΩΣ ΗΡΘΑΤΕ, ΑΣΤΡΟΝΑΥΤΕΣ
Όλοι οι αστροναύτες θυμούνταν πολύ έντονα τους αστυνομικούς της Νέας Υόρκης
να ρυθμίζουν την κυκλοφορία στη μεγάλη παρέλαση
και να κλαίνε, να τρέχουν δάκρυα στα μάγουλά τους.
Και να του λένε, "Σ' αγαπάμε, Τζόνι.
"Σ' αγαπάμε." Ήταν μια συγκινησιακή στιγμή
στην ιστορία της χώρας, που όμοιά της δεν υπήρξε έκτοτε.
Δεν υπήρξε άλλος πανεθνικός ήρωας μετά τον Γκλεν.
Ο Τζον Γκλεν το είπε
Το μόνο που έχω να πω είναι ότι στα 72 μου χρόνια
δεν έχω ξαναζήσει ποτέ κάτι τέτοιο.
Σήμερα, ξέρω ότι φαίνομαι να στέκω μόνος μου εδώ πάνω…
όπως φαινόμουν μόνος μου στο πιλοτήριο του σκάφους ΦΙΛΙΑ 7…
όμως, δεν είμαι μόνος.
Ήταν μαζί μου τότε και είναι μαζί μου τώρα χιλιάδες Αμερικανοί
και πολλές εκατοντάδες πολίτες πολλών άλλων χωρών του κόσμου.
Καθώς η γνώση μας για το σύμπαν στο οποίο ζούμε μεγαλώνει…
είθε με τη σοφία και την καθοδήγηση του Θεού να τη χρησιμοποιήσουμε με σύνεση.
Ευχαριστώ πολύ.
Η ΠΡΩΤΗ ΤΡΟΧΙΑΚΗ ΠΤΗΣΗ ΤΗΣ NASA ΕΙΝΑΙ ΕΠΙΤΥΧΗΣ.
Η ΕΠΟΜΕΝΗ ΘΑ ΑΝΤΙΜΕΤΩΠΙΣΕΙ ΤΙΣ ΔΙΚΕΣ ΤΗΣ ΠΡΟΚΛΗΣΕΙΣ.
Αυτή η πτήση ήταν το τέλος της αρχής.
Ήταν η πρώτη αμερικανική τροχιακή πτήση, μα επ' ουδενί η τελευταία.
Η επόμενη προγραμματισμένη πτήση είναι περίπου σε δύο μήνες από σήμερα.
Ο Ντόναλντ Σλέιτον, γνωστός ως Ντικ, αντικαταστάθηκε από τον Σκοτ Κάρπεντερ,
τον επόμενο στη σειρά αστροναύτη για τροχιακή πτήση, λόγω ήπιων ταχυκαρδιών.
ΚΑΡΔΙΑΚΗ ΑΡΡΥΘΜΙΑ Ο ΚΑΡΠΕΝΤΕΡ ΑΝΤΙΚΑΘΙΣΤΑ ΤΟΝ ΣΛΕΪΤΟΝ
Επανάλαβε ό,τι λέω. Πήγα σε ένα υπέροχο πάρτι.
-Πήγα σε ένα υπέροχο πάρτι. -Πρέπει να πω ότι πέρασα φοβερά.
Πρέπει να πω ότι πέρασα φοβερά.
Όλοι έπρεπε να κάνουμε ό,τι θα κάνουν οι άνθρωποι σε 100 χρόνια από τώρα.
ΤΟ 1972, Ο ΤΟΜ ΓΟΥΛΦ ΜΑΓΝΗΤΟΦΩΝΕΙ ΜΙΑ ΣΥΝΕΝΤΕΥΞΗ ΜΕ ΤΗ ΡΕΝΕ ΚΑΡΠΕΝΤΕΡ,
ΣΥΖΥΓΟ ΤΟΥ ΑΣΤΡΟΝΑΥΤΗ ΣΚΟΤ ΚΑΡΠΕΝΤΕΡ, ΣΕ ΠΛΑΙΣΙΟ ΕΡΕΥΝΑΣ ΓΙΑ ΤΟ THE RIGHT STUFF.
ΡΕΝΕ ΚΑΡΠΕΝΤΕΡ: Έχεις δει ποτέ το σκηνικό έξω από το σπίτι του αστροναύτη;
Κατασκηνώνουν απ' έξω. Ξέρεις, ο δρόμος είναι γεμάτος. Το γρασίδι είναι γεμάτο.
Δεν μπορούσες να βγεις από το σπίτι. Όποτε πήγαινες προς το αμάξι,
"Πού πας; Τι θα κάνεις;"
"Να έρθουμε μαζί σου στα ψώνια;"
Η ΡΕΝΕ ΑΦΗΓΕΙΤΑΙ ΠΩΣ ΠΑΡΕΣΤΗ ΚΡΥΦΑ ΣΤΗΝ ΕΚΤΟΞΕΥΣΗ ΤΗΣ ΠΤΗΣΗΣ ΤΟΥ ΣΚΟΤ
ΑΝΤΙ ΝΑ ΤΗΝ ΠΑΡΑΚΟΛΟΥΘΗΣΕΙ ΑΠΟ ΤΟ ΣΠΙΤΙ ΤΗΣ.
ΤΟΜ ΓΟΥΛΦ: Άρα, τρύπωσες στο Ακρωτήριο, λίγο ως πολύ.
Κι αυτό θα το έγραφες για κάποιον;
Για το LIFE.
-Θα το έγραφες για το LIFE. -Ναι, εγώ το ζήτησα.
Θα έγραφες η ίδια το άρθρο.
Όταν αποφάσισα να κατέβω και ρώτησα αν μπορούσα να κρατώ σημειώσεις
και να γράψω ένα άρθρο…
Αν ήταν καλό, θα έμεναν πιστοί σε αυτό;
Ήθελα πάρα πολύ να το γράψω.
Μετά από λίγο, η Ρενέ δεν ήξερε αν ήταν οι ταπεινές συγγραφικές της φιλοδοξίες
ή η απέχθειά της για τον ρόλο της γυναίκας του αστροναύτη που την οδήγησε σε αυτό.
ΡΕΝΕ ΚΑΡΠΕΝΤΕΡ: Εντάξει, εισέπραξα μια κάποια αποδοκιμασία που κανόνισα να πάω
εκεί για την εκτόξευση.
Θεωρούσα πως δεν γινόταν να γράψω το άρθρο με τον κόσμο στο γρασίδι.
24 ΜΑΪΟΥ 1962 ΑΚΡΩΤΗΡΙΟ ΚΑΝΑΒΕΡΑΛ, ΦΛΟΡΙΝΤΑ
Μετά τις επιτυχίες των Σέπαρντ, Γκρίσομ και Γκλεν,
η πτήση του Σκοτ Κάρπεντερ έμοιαζε, εκ των προτέρων, σχεδόν ρουτίνας.
Μα ήταν η πιο φιλόδοξη πρόκληση που είχαμε θέσει.
Απαιτήσεις από τον πιλότο που δεν είχαμε τολμήσει να ζητήσουμε από τους άλλους.
Υψηλό βαθμό ελέγχου και ελιγμούς της διαστημικής κάψουλας,
πιο πολλά τεστ για μελέτη του τρόπου κίνησης πραγμάτων στο διάστημα
και του πώς φαίνονται στον παρατηρητή.
ΤΟΜ ΓΟΥΛΦ: Οπότε, από πού είδες την… Όταν απογειώθηκε ο Σκοτ, πού ήσουν;
-ΡΕΝΕ ΚΑΡΠΕΝΤΕΡ: Σε ένα σπίτι… -Του LIFE;
ΣΥΝΕΝΤΕΥΞΗ ΡΕΝΕ ΚΑΡΠΕΝΤΕΡ
Στο Κοκόα Μπιτς. Όχι, σε άλλο.
Τώρα, ο αστροναύτης είναι έτοιμος, έτοιμα κι όλα τα υπόλοιπα.
Δέκα, εννιά, οκτώ, επτά, έξι.
Είδαμε το πυρ στην τηλεόραση.
Μηδέν, ανάφλεξη. Απογείωση.
Απογείωση. Ξεκίνησε ο χρόνος.
Ελήφθη.
ΓΚΑΣ ΓΚΡΙΣΟΜ
Δυνατά και καθαρά.
Ελήφθη, Ορόρα 7. Να αναμένεις για ακριβή καταγραφή χρόνου.
Ελήφθη.
Βγήκα έξω τρέχοντας, κρατώντας την Κρίσι απ' το χέρι. Πατά ένα αγκάθι κι ουρλιάζει.
Κι έχω μια φωτογραφία που την κρατάω
κι αυτή ουρλιάζει και ψάχνει, κι εγώ προσπαθώ να δω.
Πάτησε αγκάθι;
Ένα από αυτά που βγάζει η αγριομελιτζάνα, ξέρεις.
Ελήφθη, Ορόρα.
Καθαρός, γαλανός ουρανός.
ΣΤΗΝ ΤΕΛΕΥΤΑΙΑ ΤΟΥ ΠΕΡΙΦΟΡΑ, Ο ΚΑΡΠΕΝΤΕΡ ΣΥΝΑΝΤΗΣΕ ΤΟ ΙΔΙΟ ΦΑΙΝΟΜΕΝΟ
ΜΕ ΤΟΝ ΤΖΟΝ ΓΚΛΕΝ.
ΤΙΣ ΦΩΤΕΙΝΕΣ ΣΦΑΙΡΕΣ ΠΟΥ Ο ΓΚΛΕΝ ΕΙΧΕ ΠΕΡΙΓΡΑΨΕΙ ΩΣ "ΠΥΓΟΛΑΜΠΙΔΕΣ".
ΣΚΟΤ ΚΑΡΠΕΝΤΕΡ: Αν με ακούτε, βλέπω τις πυγολαμπίδες.
Είναι πολύ φωτεινές.
Η κάψουλα τις εκλύει.
Χτυπάω την πόρτα και σηκώνονται εκατοντάδες.
Θα προσπαθήσω να τις φωτογραφίσω. Είναι τέλειες.
Είναι σαν μικροσκοπικά κομμάτια πάγου.
Από αυτό, συμπεραίνω ότι όλη η πλευρά της κάψουλας πρέπει να έχει πιάσει πάγο.
ΚΑΘΩΣ ΦΩΤΟΓΡΑΦΙΖΕΙ ΤΑ ΣΩΜΑΤΙΔΙΑ ΤΟΥ ΠΑΓΟΥ,
Ο ΚΑΡΠΕΝΤΕΡ ΜΕΝΕΙ ΠΙΣΩ ΣΤΗ ΔΙΑΔΙΚΑΣΙΑ ΕΠΑΝΕΙΣΟΔΟΥ.
ΟΣΟ ΚΑΝΕΙ ΕΛΙΓΜΟΥΣ ΓΙΑ ΝΑ ΤΑ ΠΑΡΑΤΗΡΗΣΕΙ,
ΧΑΝΕΙ ΠΟΛΥΤΙΜΟ ΧΡΟΝΟ ΚΑΙ ΚΑΥΣΙΜΟ.
ΚΕΝΤΡΟ: Ορόρα 7, Ακρωτήριο. Όβερ.
ΣΚΟΤ ΚΑΡΠΕΝΤΕΡ: Ναι, ακούω.
Ελήφθη. Πες μου το καύσιμό σου.
Το καύσιμο είναι 15 αυτόματο.
Χειροκίνητη ένδειξη επτά, αλλά είναι άδειο κι ανενεργό.
Ελήφθη.
Δύσκολα τα πράγματα με το καύσιμο, Γκας.
Τώρα βλέπω τον ορίζοντα.
-Συσκότιση από στιγμή σε στιγμή. -Ελήφθη.
Τα πλήθη στον σταθμό Γκραντ Σέντραλ της Νέας Υόρκης και σε όλη τη χώρα…
περιμένουν με ευλάβεια αυτήν τη στιγμή. Ο Πάουερς.
Τα στοιχεία που έχουμε αυτήν τη στιγμή δείχνουν ότι είναι σαφώς πιθανό
το Ορόρα 7 να προσγειωθεί σε περιοχή πολύ πιο απομακρυσμένη
απ' ό,τι αναμενόταν.
Επί του παρόντος, εκτιμάται το σημείο προσγείωσης έως και 320 χλμ. μακρύτερα.
ΑΚΡΩΤΗΡΙΟ ΚΑΝΑΒΕΡΑΛ ΚΕΝΤΡΟ ΕΛΕΓΧΟΥ
Ο Κρόνκαϊτ εξηγούσε το πρόβλημα του Σκοτ με το καύσιμο στην είσοδο
στην ατμόσφαιρα. Κι η φωνή του άρχισε να δείχνει ολοένα και μεγαλύτερη ανησυχία.
Φαίνεται πως έχουμε μια ακόμη πιο ανησυχητική ενημέρωση από την προηγούμενη,
από τη NASA, από τις διαστημικές αρχές.
Αναφέρουν πως τα ραντάρ δεν εντόπισαν κανένα στίγμα
του κατερχόμενου σκάφους.
Αδυνατούμε να γνωρίζουμε τι μπορεί να σημαίνει αυτό.
Δεν υπήρξε καν επικοινωνία με το Ορόρα 7 μέσω ραντάρ μετά την τελευταία φωνητική
επικοινωνία με τον Σκοτ Κάρπεντερ,
που ήταν όταν ανέφερε ότι τα g
αυξάνονταν για την επανείσοδο στην ατμόσφαιρα.
Αυτή είναι η χειρότερη θέση όπου έχω βρεθεί ως δημοσιογράφος…
να πρέπει να γεμίσω τον χρόνο, ενώ δεν μένει κάτι να πούμε, μόνο να περιμένουμε.
-ΤΟΜ ΓΟΥΛΦ: Πολύ δύσκολη στιγμή αυτή. -ΡΕΝΕ ΚΑΡΠΕΝΤΕΡ: Ναι, ήταν.
Θα περίμενε κανείς ότι ακόμα και στα 320 χλμ.
τα ραντάρ κάτι θα έπιαναν.
Ένα αεροσκάφος P2V του Ναυτικού
στην περιοχή προσγείωσης είχε μια ηλεκτρονική επαφή.
Δεν είχα ανησυχήσει τόσο.
Αν κάνεις έρευνα για κάθε
νεκρό σύζυγο, κάθε νεκρό πιλότο, ποτέ η σύζυγος δεν πιστεύει ότι σκοτώθηκε.
Δεν έχουμε περαιτέρω λεπτομέρειες αυτήν τη στιγμή, πέραν του ότι
το αεροσκάφος κατευθύνεται στο σημείο.
Πάμε τώρα στον Τζο Κάμπελ, που είναι στο αεροπλανοφόρο Ίντερπιντ.
Μόλις λάβαμε το ευχάριστο νέο
ότι ένα από τα ανιχνευτικά ελικόπτερα των πλοίων,
που έσπευσε στο σημείο της πρόσκρουσης,
μόλις πραγματοποίησε τη διάσωση του αστροναύτη Σκοτ Κάρπεντερ,
και τώρα κατευθύνεται στο Ίντερπιντ.
Αμάν.
Αυτά ήταν τα πιο δύσκολα 45 λεπτά που περάσαμε ποτέ.
Ο Σκοτ Κάρπεντερ περισυλλέχθηκε στον Ατλαντικό.
Μετά από τέσσερις ώρες και 50 λεπτά στο διάστημα, τρεις ώρες στον Ατλαντικό,
να κλυδωνίζεται πάνω στη μικρή λέμβο.
Βασικά, ξεκίνησε σαν τον Μπακ Ρότζερς
και κατέληξε σαν σύντομη εκδοχή του Ροβινσώνα Κρούσου.
Τα νέα της παραλαβής του Κάρπεντερ έφθασαν στη σύζυγό του, Ρενέ, στο Κοκόα Μπιτς,
στην περιοχή του αρχηγείου του διαστημικού προγράμματος.
Θέλω να πω ότι η προσπάθεια που απαιτείται…
ΡΕΝΕ ΚΑΡΠΕΝΤΕΡ ΣΥΖΥΓΟΣ ΣΚΟΤ ΚΑΡΠΕΝΤΕΡ
…για μια από αυτές τις αποστολές… είναι τέτοια που…
στο τέλος, συχνά νιώθεις… συναισθηματικά εξαντλημένος…
και… τείνουμε να στρεφόμαστε…
στις γνώριμες φράσεις…
και στα λόγια… "χαρούμενη", "περήφανη", "κατενθουσιασμένη…"
αλλά νιώθουμε πολλά περισσότερα.
ΔΗΜΟΣΙΟΓΡΑΦΟΣ: Κυρία Κάρπεντερ, συνέβησαν δύο συγκλονιστικά σήμερα.
Η υπέροχη και συναρπαστική επιστροφή του συζύγου σας,
και το πώς καταφέρατε να αποφύγετε επιτυχώς τον τύπο.
Σας συγχαίρουμε.
Θέλω να πω… ότι το ξέρω… ότι ήταν πολύ δύσκολο
για εσάς το να μην έχετε… το κατώφλι…
αλλά η ιδιωτικότητα που μου προσέφερε αυτό…
ήταν ό,τι έπρεπε για μένα σήμερα.
LIFE - ΤΗΣ ΡΕΝΕ ΚΑΡΠΕΝΤΕΡ 55 ΛΕΠΤΑ ΠΟΥ ΚΡΑΤΗΣΑΝ ΓΙΑ ΠΑΝΤΑ
'Ο ΧΡΟΝΟΣ ΠΟΥ ΔΕΝ ΤΕΛΕΙΩΝΕ' ΤΗΣ ΡΕΝΕ ΚΑΡΠΕΝΤΕΡ
Είναι συναρπαστικό.
Τα σταμάτησα όλα για να το δω, μαζί με τη μικρή. Κι ήθελε να πάει κι αυτή.
Είναι τεσσάρων κι ήθελε να πάει στο διάστημα,
μαζί του. Κι όταν έδειξε τα παιδιά του και τη γυναίκα του…
Μου φάνηκε πολύ συναρπαστικό.
Νομίζω πως όλοι, λίγο-πολύ, ήταν σε αναμμένα κάρβουνα
-μέχρι που τον βρήκαν. -Είναι υπέροχο.
Είναι σπουδαίο πράγμα για τη χώρα μας.
Και πιστέψτε με, εμάς δεν θα μας θάψουν ποτέ.
ΤΟ ΜΕΡΚΙΟΥΡΙ ΘΑ ΚΑΝΕΙ ΑΛΛΕΣ ΔΥΟ ΑΠΟΣΤΟΛΕΣ.
ΣΤΙΣ 3 ΟΚΤΩΒΡΙΟΥ 1962, Ο ΓΟΥΟΛΤΕΡ ΣΙΡΑ ΠΙΛΟΤΑΡΕΙ ΤΟ ΣΙΓΜΑ 7
ΣΤΗ ΜΕΓΑΛΥΤΕΡΗ ΑΜΕΡΙΚΑΝΙΚΗ ΠΤΗΣΗ ΜΕΧΡΙ ΣΗΜΕΡΑ: ΕΝΝΙΑ ΩΡΕΣ, ΕΞΙ ΠΕΡΙΦΟΡΕΣ.
Ελήφθη. Γουόλι, έχεις κάτι να πεις σε όσους
σε βλέπουν σε όλη τη χώρα;
Μας παρακολουθούν ζωντανά.
Βλέπω τις Ηνωμένες Πολιτείες
κι έχω αρχίσει να γέρνω ελαφρώς, με αυτόν τον βαθμό έκπτωσης.
Και βλέπω τη Σελήνη, που σίγουρα κανείς στις ΗΠΑ δεν τη βλέπει
τόσο καλά όσο εγώ τώρα.
ΣΤΗΝ ΤΕΛΕΥΤΑΙΑ ΠΤΗΣΗ ΤΟΥ ΜΕΡΚΙΟΥΡΙ, ΤΟ ΠΙΣΤΗ 7 ΤΟΥ ΓΚΟΡΝΤΟΝ ΚΟΥΠΕΡ
ΕΚΑΝΕ 22 ΠΕΡΙΦΟΡΕΣ ΤΗΣ ΓΗΣ ΣΕ ΑΠΟΣΤΟΛΗ 34 ΩΡΩΝ.
ΑΦΟΥ ΔΙΑΚΟΠΗΚΕ Η ΙΣΧΥΣ ΤΟΥ ΣΥΣΤΗΜΑΤΟΣ ΑΥΤΟΜΑΤΟΥ ΕΛΕΓΧΟΥ,
ΟΔΗΓΗΣΕ ΤΟ ΣΚΑΦΟΣ ΧΕΙΡΟΚΙΝΗΤΑ ΣΤΗΝ ΤΕΛΕΥΤΑΙΑ ΠΕΡΙΦΟΡΑ ΚΑΙ ΤΗΝ ΕΠΑΝΕΙΣΟΔΟ.
Η πτήση αυτή θα είναι η τελευταία πτήση του Προγράμματος Μέρκιουρι,
πριν το πρόγραμμα λάβει τέλος
και ξεκινήσουμε πτήσεις με την κάψουλα δύο ατόμων, την Τζέμινι.
Το ενδιάμεσο βήμα, προτού πάμε στο Απόλλων και στη Σελήνη.
9 ΝΕΟΙ ΑΣΤΡΟΝΑΥΤΕΣ
Οι αστροναύτες των ΗΠΑ αυξήθηκαν σε 16 σήμερα…
όπως ορίστηκε από το Κέντρο Επανδρωμένων Διαστημικών Σκαφών στο Χιούστον.
Διευκρινίστηκε ότι θα εκπαιδευτούν για ταξίδια στη Σελήνη.
Έχουμε κάνει αρκετές τέτοιες… τελετές στον Λευκό Οίκο…
ΤΖΟΝ Φ. ΚΕΝΕΝΤΙ 35ος ΠΡΟΕΔΡΟΣ ΤΩΝ ΗΠΑ
…και στο Ακρωτήριο Κανάβεραλ, προς τιμήν
μιας πολύ διακεκριμένης ομάδας Αμερικανών, οι οποίοι, στην εποχή μας,
σε αυτήν την κοινωνία των πολιτών, απέδειξαν πως υπάρχουν ακόμη…
σπουδαία σύνορα προς διέλευση.
Και πηγαίνοντας στο διάστημα, είχαν μαζί τους τις ευχές, τις προσευχές,
τις ελπίδες και την υπερηφάνεια 180 εκατομμυρίων συμπατριωτών τους.
ΑΠΟΛΛΩΝ
Ελπίζω να έχουμε τη στήριξη να συνεχίσουμε αυτό το πρόγραμμα.
Ξέρω ότι πολύς κόσμος λέει, "Γιατί να πάτε στη Σελήνη;"
Όπως και πολλοί είπαν στον Λίντμπεργκ, "Γιατί να πας στο Παρίσι;"
Ο Λίντμπεργκ είπε, "Δεν είναι τόσο θέμα λογικής, αλλά συναισθήματος."
Νομίζω πως οι ΗΠΑ αφοσιώθηκαν σε αυτήν
τη γενναία περιπέτεια τη δεκαετία του '60. Νομίζω, πριν το τέλος της,
θα δούμε έναν άνθρωπο στη Σελήνη, έναν Αμερικανό.
Και νομίζω ότι θα το κάνουμε, όχι μόνο διότι μας ενδιαφέρει να κάνουμε
αυτό το συγκεκριμένο ταξίδι, αλλά γιατί μας ενδιαφέρει να επιδείξουμε κυριαρχία
των νέων αυτών υδάτων, να διασφαλίσουμε ότι σε αυτήν τη νέα, περιπετειώδη περίοδο,
οι Αμερικανοί παίζουν τον σπουδαίο ρόλο τους, όπως και στο παρελθόν.
Υποτιτλισμός: Αφροδίτη Χριστοδουλάκου